text:
ELOBELI TITRE YA EZIPELI | NDENGE NINI NZAMBE ATALELAKA BITUMBA?
Ndenge Nzambe atalelaka bitumba lelo oyo
Bato bazali konyokwama lelo oyo. Mingi na bango balelelaka Nzambe mbala na mbala mpo asalisa bango mpe bamitunaka soki akosalisa bango. Nzambe ayokaka kolela na bango? Bongo baoyo bamonaka malamu bábunda mpo na kosilisa bampasi na bango, Nzambe apesaka bango mabɔkɔ, amonaka ete babundaka na ntina?
Koyeba ete Nzambe amonaka bampasi oyo ezali na mokili mpe akani kosilisa yango ekoki kobɔndisa yo. (Nzembo 72:13, 14) Nzambe alaki na Liloba na ye Biblia ete ‘baoyo bazali kozwa bolɔzi, bakozwa kopema.’ Ntango nini? “Na ntango ya emoniseli ya Nkolo Yesu uta na likoló elongo na baanzelu na ye ya nguya . . . ntango akozongisa mabe na baoyo bayebi Nzambe te mpe baoyo bazali kotosa te nsango malamu oyo etali Nkolo na biso Yesu.” (2 Batesaloniki 1:7, 8) Emoniseli ya Yesu ekosalema na mikolo ezali koya na “etumba ya mokolo monene ya Nzambe Mozwi-ya-Nguya-Nyonso” ndenge Biblia ebengi yango, eyebani mpe na nkombo Armagedone.—Emoniseli 16:14, 16.
Na etumba yango, Nzambe akosalela bato te, kasi nde Mwana na ye Yesu Kristo ná bikelamu mosusu ya elimo ya nguya mpo na kobunda na bato mabe. Mampinga wana ya likoló ekosilisa bampasi nyonso.—Yisaya 11:4; Emoniseli 19:11-16.
Tii lelo, ndenge oyo Nzambe atalelaka bitumba ebongwani te. Atalelaka yango kaka lokola mwaye oyo ebongi mpo na kosilisa minyoko mpe makambo mabe. Kasi, kaka ndenge makambo oyo eleká emonisi yango, Nzambe ye moko nde amonisaka ntango oyo etumba esengeli kobanda mpe nani akobunda. Ndenge tomoni yango, Nzambe amonisi ete bitumba oyo ekosilisa mabe mpe ekozongisa mabe epai ya baoyo banyokolaka basusu ekosalema na mikolo ezali koya mpe Mwana na ye Yesu Kristo nde akobunda. Yango emonisi ete Nzambe andimaka te bitumba oyo bato babundaka lelo, ata soki emonani ete bazali kobunda na ntina.
Tózwa ndakisa: Kanisá ete bana mibale bazali kobunda ntango tata na bango azali te. Batiki naino kobunda mpe babengi tata na bango na telefone. Moko alobi ete oyo mosusu nde abandaki bitumba, mpe mosusu alobi ete ezali mpo oyo mosusu atumolaki ye. Mokomoko na bango alingi ete tata akɔtela ye. Kasi, nsima ya koyoka bango mibale, tata ayebisi bango bátika kobunda mpe bázela ye tii ntango akozonga na ndako mpo akata likambo yango. Bazeli mpo na mwa ntango, kasi eumeli te, babandi lisusu kobunda. Ntango tata azongi na ndako, asepeli ata na moko na bango te mpe apesi bango nyonso mibale etumbu mpo batosi ye te.
Lelo oyo, mbala mingi bikólo oyo ebundaka esɛngaka lisalisi ya Nzambe. Kasi Nzambe akɔtelaka ekólo moko te na bitumba ya lelo. Kutu, na Biblia Liloba na ye, alobi polele boye: “Bózongisela moto mabe na mabe te,” mpe “moto oyo asali bino mabe, bózongisela ye mabe te.” (Baroma 12:17, 19) Longola yango, amonisi ete bato basengeli ‘kozela ye na mposa makasi’ ete asala likambo moko, mpe akosala yango na Armagedone. (Nzembo 37:7) Ntango bato ya bikólo baboyaka kozela Nzambe mpe bakobaka kobunda, Nzambe amonaka yango makambo ya mobulu oyo euti na lofundo mpe asepelaka na yango te. Na yango, na Armagedone, Nzambe akomonisa nkanda na ye mpe akosilisa matata ya bikólo mpe ‘akosilisa bitumba tii na nsuka ya mabele’ mpo na libela. (Nzembo 46:9; Yisaya 34:2) Ya solo, Armagedone ekozala etumba oyo ekosukisa bitumba nyonso.
Nsuka ya bitumba ezali moko ya ebele ya mapamboli ya Bokonzi ya Nzambe. Yesu alobelaki guvɛrnema yango na libondeli oyo eyebani mingi: “Bokonzi na yo eya. Mokano na yo esalema, lokola na likoló, ndenge moko mpe na mabele.” (Matai 6:10) Bokonzi ya Nzambe ekosilisa bitumba nyonso mpe ekolongola mpenza mabe, likambo oyo ebimisaka bitumba. * (Nzembo 37:9, 10, 14, 15) Yango wana ezali likambo ya kokamwa te soki bayekoli ya Yesu bazelaka na mposa makasi mapamboli ya Bokonzi ya Nzambe.—2 Petro 3:13.
Kasi, tii ntango nini tosengeli kozela Bokonzi ya Nzambe esilisa bampasi, minyoko mpe makambo nyonso ya mabe? Kokokisama ya bisakweli ya Biblia emonisi ete tozali kobika na “mikolo ya nsuka” ya mokili oyo. (2 Timote 3:1-5) * Mosika te, Bokonzi ya Nzambe ekosukisa mikolo ya nsuka na etumba ya Armagedone.
Ndenge tomonisaki yango liboso, baoyo bakokufa na etumba wana ya nsuka ekozala baoyo “bazali kotosa te nsango malamu oyo etali Nkolo na biso Yesu.” (2 Batesaloniki 1:8) Kasi kobosana likambo oyo te, Nzambe asepelaka na liwa ya moto te, ezala ya moto mabe. (Ezekiele 33:11) Lokola “alingi moto ata moko te abomama” na etumba yango ya nsuka, azali kosala nyonso mpo nsango malamu etali Nkolo Yesu ‘esakolama na mabele mobimba esika bato bafandi mpo ezala litatoli na bikólo nyonso’ liboso nsuka eya. (2 Petro 3:8, 9; Matai 24:14; 1 Timote 2:3, 4) Ya solo, na nzela ya mosala ya kosakola oyo Batatoli ya Yehova bazali kosala na mokili mobimba, bato bazali lelo na libaku ya koyeba Nzambe, kotosa nsango malamu etali Yesu mpe kozala na bomoi mpo na komona mokolo oyo bitumba ekozala lisusu te.
^ par. 9 Bokonzi ya Nzambe ekolongola mpe liwa monguna ya bato. Ndenge emonisami na lisolo “Biyano na mituna ya Biblia” na nimero oyo, Nzambe akosekwisa ebele ya bato, ata mpe mingi ya baoyo bakufá mpo na bitumba na boumeli ya bambula.
^ par. 10 Mpo na koyeba makambo mosusu, talá mokapo 9 ya buku Biblia eteyaka mpenza nini? ebimisami na Batatoli ya Yehova.


c: text/html

text:
MAKAMBO YA MOTUYA NA LILOBA YA NZAMBE | YISAYA 58-62
Sakolá “mbula ya boboto oyo euti na Yehova”
“Mbula ya boboto oyo euti na Yehova” ezali mbula ya sanza 12 te
Ezali ntango oyo na boumeli na yango Yehova apesi bato ya komikitisa libaku ya kondima nsango na ye ya bonsomi
Na siɛklɛ ya liboso, mbula ya boboto ebandaki ntango Yesu abandaki mosala na ye ya kosakola na mobu 29 T.B. mpe eumelaki tii ‘mokolo Yehova azongisaki mabe’ ntango Yerusaleme ebebisamaki na mobu 70 T.B.
Na mikolo na biso, mbula ya boboto ebandaki ntango Yesu akómaki Mokonzi na likoló na 1914 mpe ekosuka na bolɔzi monene
Yehova atyeli bato na ye “banzete minene ya boyengebene”
Emonani ete banzete oyo eleki milai na mokili ekolaka esika moko na kati ya zamba, mpe ebatelanaka mpo ekwea te
Misisa ya banzete yango ekanganaka mpe ebatelanaka mpo ekwea te na mipɛpɛ makasi
Banzete ya milai ebatelaka banzete ya mikemike na moi, mpe nkasa oyo ekweisaka ebongisaka mabele
Na mokili mobimba, biso bakristo tozali kolendisama mpe kozwa libateli ya “banzete minene ya boyengebene,” elingi koloba bakristo oyo batyami mafuta na elimo oyo bazali naino awa na mabele

robotstxt: allowed

filter: keep


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Nzembo 90:1-17
Libondeli ya Moize, moto ya Nzambe ya solo.+90 Ee Yehova, yo nde ozali esika na biso ya kofanda ya solosolo+Libota na libota.+2 Liboso bangomba ebotama,+To obanda kobimisa mokili+ mpe mabele oyo ebotaka,+ lokola na mpasi ya kobota,Ɛɛ, libela na libela yo ozali Nzambe.+3 Ozongisaka moto—mowei mpamba—akóma eloko oyo batutituti,+Mpe olobaka: “Bózonga na putulu, bino bana ya bato.”+4 Mpo, na miso na yo, mbula nkóto ezali kaka lokola mokolo ya lobi ntango eleki,+Mpe lokola eleko ya kokɛngɛla ya butu.+5 Okɔmbɔli bango;+ balimwe lokola ndɔtɔ;+Na ntɔngɔ, bazali lokola matiti ya mobesu oyo ezali kobima.+6 Na ntɔngɔ, ebimisaka fololo mpe ekómaka ya sika;+Na mpokwa, ebebaka mpe ekaukaka mpenza.+7 Mpamba te, na nkanda na yo tosuki,+Mpe na nkɛlɛ na yo tobulungani.+8 Otye mabunga na biso liboso na yo mpenza,+Otye misala na biso oyo ebombami liboso ya elongi na yo oyo ezali kongɛnga.+9 Mpamba te, na nkɛlɛ na yo, mikolo na biso nyonso ekómi pene na nsuka na yango;+Tosilisi bambula na biso noki lokola mwa mpema oyo ebimi na monɔkɔ.+10 Mikolo ya bambula na biso ezali mbula ntuku nsambo (70);+Mpe soki mpo na nguya mingi ekómi mbula ntuku mwambe (80),+Yango etondi kaka na mawa mpe na makambo oyo eyokisaka mpasi;+Mpo ekoleka mpenza nokinoki, mpe tozali kopumbwa mpe kokende.+11 Nani ayebi makasi ya nkanda na yo+Mpe nani ayebi nkɛlɛ na yo? Ekokani na kobanga oyo tosengeli kobanga yo.+12 Lakisá biso ndenge ya kotánga mikolo na biso mpo+Tókóma na motema ya bwanya.+13 Ee Yehova, zongá!+ Ekozala tii ntango nini?+Mpe yokelá basaleli na yo mawa.+14 Na ntɔngɔ, tondisá biso na motema boboto na yo,+Mpo tóganga na esengo mpe tósepela mikolo na biso nyonso.+15 Salá ete mikolo oyo okosepelisa biso ekokana na mikolo oyo omonisaki biso mpasi,+Bambula oyo tomoni mpasi.+16 Basaleli na yo bámona mosala na yo+Mpe nkembo na yo ezala likoló ya bana na bango.+17 Mpe Yehova Nzambe na biso asepela na biso,+Mpe longisá mosala ya mabɔkɔ na biso.+Ɛɛ, longisá mosala ya mabɔkɔ na biso.+


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Ezekiele 41:1-26
41 Mpe akɔtisaki ngai na kati ya tempelo, bongo amekaki makonzí ya mipanzi: bonene na yango epai oyo ezalaki mapeko motoba mpe bonene na yango epai oyo kuna ezalaki mapeko motoba, bonene ya likonzí ya mopanzi.2 Mpe bonene ya esika ya kokɔta ezalaki mapeko zomi, mpe mipanzi ya esika ya kokɔta ezalaki mapeko mitano epai oyo mpe mapeko mitano epai oyo kuna. Mpe abandaki komeka bolai na yango: mapeko ntuku minei (40); mpe bonene na yango: mapeko ntuku mibale (20).3 Mpe akɔtaki na kati mpe abandaki komeka likonzí ya mopanzi ya esika ya kokɔta: mapeko mibale; mpe esika ya kokɔta: mapeko motoba; mpe bonene ya esika ya kokɔta ezalaki mapeko nsambo.4 Mpe abandaki komeka bolai na yango: mapeko ntuku mibale (20); mpe bonene na yango: mapeko ntuku mibale,+ liboso ya tempelo. Na nsima, alobaki na ngai boye: “Oyo nde Esika oyo Eleki Bosantu.”+5 Mpe abandaki komeka efelo ya ndako: mapeko motoba. Mpe bonene ya shambrɛ ya mopanzi mapeko minei, epai na epai; ezalaki bongo epai na epai ya ndako, ezingi yango.+6 Mpe bashambrɛ ya mipanzi ezalaki shambrɛ moko likoló ya shambrɛ mosusu: baetajɛ misato, etajɛ mokomoko ezalaki na bashambrɛ ntuku misato (30); mpe ezalaki kokɔta na efelo ya ndako, elingi koloba, bashambrɛ ya mipanzi epai na epai, mpo esimbama na yango, kasi esimbaki efelo ya ndako te.+7 Mpe monene ya bashambrɛ ya mipanzi ezalaki se kobakisama ntango ozali komata, zingazinga ya ndako, mpo nzela mpo na kolongwa na etajɛ moko kino etajɛ mosusu ya ndako ezalaki nyokanyoka ntango ozali komata, epai na epai ya ndako.+ Yango wana monene na yango ezalaki se kobakisama ntango ozali komata na ndako, mpe banda na etajɛ ya nse, moto akokaki komata kino na etajɛ ya likoló mpenza+ na nzela ya etajɛ ya katikati.8 Mpe namonaki ete etando moko oyo etombwaná ezalaki zingazinga, esika ndako etɛlɛmaki. Bosanda ya miboko ya bashambrɛ ya mipanzi tii na esika oyo ekutani ezalaki mongendu mobimba ya mapeko motoba.+9 Bonene ya efelo ya shambrɛ ya mopanzi, na libándá, ezalaki mapeko mitano. Mpe ezalaki na esika oyo batiká polele pembenipembeni ya ndako ya bashambrɛ ya mipanzi ya ndako yango.10 Mpe kati na esika yango ná bisika ya kolya,+ bonene ezalaki mapeko ntuku mibale (20) epai na epai ya ndako, ezingi yango.11 Mpe esika ya kokɔta na bashambrɛ ya mipanzi ezalaki na esika oyo batiká polele, esika ya kokɔta moko na ngámbo ya nɔrdi mpe esika ya kokɔta moko na ngámbo ya sudi; mpe bonene ya etando ya esika yango oyo batiká polele ezalaki mapeko mitano, epai na epai.12 Mpe ndako oyo ezalaki liboso ya esika oyo ekabwani, oyo mopanzi na yango ezalaki na wɛsti, ezalaki na bonene ya mapeko ntuku nsambo (70). Mpe efelo ya ndako yango ezalaki na bonene ya mapeko mitano, ezalaki epai na epai; mpe bolai na yango ezalaki mapeko ntuku libwa (90).13 Mpe amekaki ndako: ezalaki na bolai ya mapeko nkama moko (100); mpe esika oyo ekabwani mpe ndako ná bifelo na yango: ezalaki na bolai ya mapeko nkama moko.14 Mpe bonene ya liboso ya ndako mpe esika oyo ekabwani, na ɛsti, ezalaki mapeko nkama moko (100).15 Mpe amekaki bolai ya ndako liboso ya esika oyo ekabwani oyo ezalaki na nsima na yango mpe baveranda na yango ya kolekela, na mopanzi oyo mpe na mopanzi oyo kuna ezalaki mapeko nkama moko (100).Mpe amekaki tempelo mpe esika ya kati+ mpe bandako ya kokɔtela ya lopango;16 minɔkɔ ya ndako, mpe maninisa oyo ezalaki na bakadrɛ oyo ekɔndisamá mokemoke tii na nsuka,+ mpe baveranda ya kolekela ezalaki epai na epai na yango misato. Liboso ya monɔkɔ ya ndako ezipamaki na mabaya ya kitoko epai na epai,+ banda na nse tii na maninisa; mpe maninisa yango ezalaki maninisa oyo ezipami.17 Tii na likoló ya esika ya kokɔta mpe tii na ndako ya kati mpe na libándá mpe likoló ya efelo mobimba epai na epai, likoló ya ndako ya kati mpe na libándá, emekamaki,18 ɛɛ bakeruba oyo eyemami+ mpe bililingi ya banzete ya mbila,+ elilingi moko ya nzete ya mbila ezalaki kati na keruba moko ná keruba mosusu, mpe keruba mokomoko ezalaki na bilongi mibale.+19 Mpe elongi ya moto etalaki epai ya elilingi ya nzete ya mbila na mopanzi oyo, mpe elongi ya mwana-nkɔsi oyo nkingo etondi na nsuki etalaki epai ya elilingi ya nzete ya mbila na mopanzi oyo kuna,+ yango eyemami na ndako mobimba epai na epai.20 Banda na nse tii likoló ya esika ya kokɔta ezalaki na bakeruba oyo eyemami mpe bililingi ya banzete ya mbila, na efelo ya tempelo.21 Na oyo etali tempelo, likonzí ya porte ezalaki karé;+ mpe liboso ya esika mosantu ezalaki na eloko moko oyo ezali komonana lokola eloko oyo:22 etumbelo oyo esalemi na mabaya ezalaki na bosanda ya mapeko misato, mpe bolai na yango mapeko mibale, mpe ezalaki na makonzí na yango ya matumu.+ Mpe bolai na yango ná bifelo na yango ezalaki na mabaya. Mpe alobaki na ngai boye: “Oyo nde mesa oyo ezali liboso ya Yehova.”+23 Mpe tempelo ná esika mosantu ezalaki na baporte mibale.+24 Mpe baporte yango ezalaki na bizipeli mibale, yango nyonso mibale ezalaki kobalukabaluka. Porte moko ezalaki na bizipeli mibale, mpe porte mosusu ezalaki na bizipeli mibale.25 Mpe likoló na yango, na baporte ya tempelo, basalaki bakeruba ná bililingi ya banzete ya mbila,+ lokola oyo esalamaki mpo na bifelo, mpe ezalaki na mwa nsamba ya mabaya likoló ya liboso ya ndako ya kokɔtela, na libándá.26 Mpe ezalaki na maninisa oyo ezalaki na bakadrɛ oyo ekɔndisamá mokemoke tii na nsuka na yango+ mpe bililingi ya banzete ya mbila epai oyo mpe epai oyo kuna na mipanzi ya ndako ya kokɔtela mpe na bashambrɛ ya mipanzi ya ndako mpe na mwa bansamba.


text:
Batunaki ngai motuna oyo :
Mbote yaya nalingi nasenga yo soki okokoka kolimbola nzembo wana « triple option » ya Papa Wemba pe Barbara Kanam ! Matondo mingi ya liboso.
Continuer la lecture de Triple option : nzembo ya Papa Wemba ayembaki na Barbara Kanam
Na nzembo na ye « Constatation », Kisangani Djenga Espérant, atuni makambo oyo ye amoni na mokili. Ezali makambo oyo ye amoni na bomoyi na biso bato awa na se. Yango wana ayembi yango. Alobi :
Continuer la lecture de nzembo « Constatation » ya Kisangani Espérant
Na nzembo oyo, Héritier Watanabe azali kobeta lisolo ya mobali oyo azali kolela
VIDEO
bolingo na ye. Mwasi azomonana lisusu te. Mobali azali koluka ye, kasi mwasi, lokola nde
Continuer la lecture de BM, nzembo BM ya Héritier Watanabe
Kongo RDC ekomi na matakanelo ya banzela mibale. Kabila oyo azalaki mokonzi baponaki po asukisa na 2016, azali kaka kokoba. Maponami
Continuer la lecture de RDC ekomi na esika banzela mibale ekabwana
Na lisolo oyo Bokobandela, nazali kobeta lisolo ya tata moko azalaki kalaka ya leta. Ndenge nini eyaki kokoma ete bapotana ye na ministre na ye? Mama na sukuma, mbwa aswi mbwa na kati ya Kinshasa. Kimina azali kalaka ya leta.
Continuer la lecture de Bokobandela. Roman na Lingala
Nakozala té
Mokolo Kongó ekotéléma
Wáná bingambe
Bienvenu Sene Mongaba
Continuer la lecture de Nakozala te, mokolo Kongo ekotelema
Na video oyo topusani mwa mosika po na kolakisa ndenge eloko oyo ezalaki ndakisa na ndenge ya mayi, ekoki kokoma na ndenge ya makasi. Oyo ya makasi ekoki kokoma molinga. Pe oyo ya molinga ekoki kokoma mayi to makasi.
Continuer la lecture de Changement d’état de la matière. Bobongwami ezalela ya mosimbo. Lingala Liteya 8
Na video oyo tolimboli ndenge biloko nyonso oyo ezali na mokili ekoki komonana : ezala na ndenge ya makasi, ezala na ndenge ya mayi, ezala na ndenge ya molinga.
Continuer la lecture de états de la matière na lingala. Bizalela ya mosimbo. Liteya 7
Fwa-ku-Mputu ezali lisolo ya mwana mobali moko azalaki kofanda na Kingasani. na kati penza, bipayi ya Quartier Mfumu Nketo.
Continuer la lecture de Fwa-ku-Mputu to lisolo ya moto oyo akanaka Poto pene akufa. Roman na Lingala


text:
Cette video acircué na ba reseaux sociaux na message oyo:
Mobali oyo vraiment aza mobali mabe pona mbongo ya bana yango ozo gangisa muasi ya zemi boye? ata pe soki alingi alia mbongo ya bana mabe eza wapi? komema muana 9 mois na libumu eza facilite il faut topesaka ba maman merci pcq ebele ba kufi naba procédure wana. Yo mobali mobimba ozo accuse muasi na yo ke aza na mibali mususu ezala malamu te. ba accusation ya bongo yango nde ezo affecte mutu ya muasi surtout soki ayebi likambu te ako koma na niveau yako manquer ye ba respect . komema mutu na poto elakisi te ke il faul okomisa esclave na yo boni ko bino mibale ya poto okanisi soki otindi video na Internet nde tokoteli yo ndoki ya mobali pesaka ye merci ndenge aboteli yo bana


text:
Makambo oyo ezali koleka na mokili
Mokili
“Mbula na mbula, bana soki milio 3 bakufaka na sanza ya liboso oyo babotami, mingi bakufaka na makambo oyo bakokaki kosala ete ekómela bango te. Mingi na bango (1/3) bakufaka kaka na mokolo ya liboso oyo babotami.”—Save the Children International.
Grande-Bretagne
Na 2011 ebongiseli moko (Public Health England) elobaki ete kobeba ya mopɛpɛ esali ete motángo ya bato oyo bazali kokufa ebakisama na bingumba 15 ya Londres. Likambo ya kokamwa, balobi ete mazuti ezali mabe mingi te mpo esilaka noki te soki batye yango na motuka mpe ebimisaka gaz carbonique mingi te. Nzokande, kobeba mingi ya mopɛpɛ (91%) na bingumba yango, ezali nde mpo na mituka oyo esalelaka mazuti.
Russie
Ankɛtɛ oyo ebongiseli moko (Russia’s Public Opinion Foundation) esalaki na 2013, emonisaki ete bato mingi ya Russie (52%) oyo balobaki ete bazali bandimi ya lingomba ya Ɔrtɔdɔkse balobaki ete batángá ata eteni moko te ya Biblia, mpe bato mosusu (28%) balobaki ete babondelaka mpenza te.
Afrika
Lapolo moko oyo Banque mondiale esalaki emonisi ete lokola eyebani te soki esika boye to boye ya kosala bilanga ezali ya nani, yango ezali kosala ete mosala ya bilanga ekende liboso te mpe bobola ebakisama. Ndambo ya mabele epai basalá naino bilanga te na mokili mobimba, elingi koloba hektarɛ milio 202, ezali na Afrika epai (25%) ya mabele na yango bakoki kosalela yango mosala ya bilanga to kobɔkɔla bibwele.
États-Unis
Biteyelo mpe bainiversite mosusu ezali kolongola babuku mpe kotya na esika na yango baaparɛyi mosusu (tablette électronique) oyo ezali na makambo mingi ya kotánga mpe baprogramɛ mosusu. Atako kosala bongo ezali na litomba mingi, kasi bato mingi bazali kotyela yango motema mpenza te.


text:
Yehova abɔndisaka biso na bolɔzi na biso nyonso
“Nzambe ya kobɔndisama nyonso . . . abɔndisaka biso na kati ya bolɔzi na biso nyonso.”
NZEMBO: 38, 56
1, 2. Ndenge nini Yehova abɔndisaka biso na bolɔzi na biso, mpe elaka nini tozali na yango na Liloba na ye?
NDEKO mobali moko ya elenge akanisaki 1 Bakorinti 7:28, oyo elobi ete baoyo bazali kobala “bakozwa bolɔzi na kati ya mosuni na bango.” Ndeko yango asololaki na nkulutu moko ya mokóló oyo abalá mpe atunaki ye ete: “‘Bolɔzi’ yango ezali nini, mpe soki nabali, nakoki kosala nini mpo na yango?” Liboso apesa ye eyano, nkulutu ayebisaki elenge yango akanisa likambo mosusu oyo ntoma Paulo akomaki, ete Yehova azali “Nzambe ya kobɔndisama nyonso, oyo abɔndisaka biso na kati ya bolɔzi na biso nyonso.”
2 Yehova Tata na biso alingaka biso mpe abɔndisaka biso soki tokutani na mikakatano. Ntango mosusu okutanaki na makambo mpe omonaki ndenge Yehova asalisaki yo mpe atambwisaki yo na nzela ya Liloba na ye. Tóyeba ete alukaka bolamu na biso, ndenge asalaki mpo na basaleli na ye ya ntango ya kala.
3. Mituna nini tokotalela na lisolo oyo?
3 Mbala mingi, ezalaka mpasi te tóyikela mikakatano mpe bolɔzi mpiko soki toyebi makambo oyo ebimisi yango. Ezali mpe bongo mpo na bolɔzi ya libala mpe libota. Na yango, makambo nini ekoki kobimisa bolɔzi na kati libala to na libota? Bandakisa nini ya Biblia mpe ya mikolo na biso ekoki kobɔndisa biso? Tótalela biyano na mituna yango mpe tótala ndenge tokoki koyikela bolɔzi mpiko.
MIKAKATANO NA KATI YA LIBALA
4, 5. Makambo nini ekoki kobimisela mwasi ná mobali bolɔzi?
4 Nsima ya kokela Eva, Yehova amemaki ye epai ya Adama, mpe abalisaki bango. Na nsima, Yehova alobaki: “Mobali akotika tata na ye ná mama na ye mpe asengeli kokangama na mwasi na ye mpe basengeli kokóma mosuni moko.” (Ebandeli 2:24) Kasi, biso nyonso lelo tozali bato ya kozanga kokoka. (Baroma 3:23) Yango wana, soki mwasi ná mobali babalani, mikakatano ekoki kozanga te. Na ndakisa, liboso mwana mwasi abala, azalaka na nse ya bokonzi ya baboti na ye. Kasi, Liloba ya Nzambe emonisi ete nsima ya libala, asengeli kokóma na nse ya bokonzi ya mobali. (1 Bakorinti 11:3) Na ebandeli ya libala, mobali akoki kozala na mokakatano mpo na kopesa mwasi na ye malako. Mpe mwasi akoki kozala na mokakatano ya kolanda malako ya mobali na ye, kasi ya baboti na ye te. Longola yango, koyokana na babokilo mpe basɛmɛki ekoki kozala mpasi.
5 Mikakatano mosusu ekoki kobima ntango mwasi ayebisi mobali na ye ete: “Nazali na zemi.” Atako bakoki koyoka esengo mingi, mbala mingi mitungisi mpe ezalaka. Bakoki komituna soki zemi yango ekonyokola bango te, mpe soki mwana na bango akozala nzoto kolɔngɔnɔ. Bayebi mpe ete ekosɛnga mbongo mingi koleka. Soki mwana abotami, ekosɛnga mwasi ná mobali bábongola makambo mosusu. Mwasi akoki kobanda kolekisa ntango mingi na kobatela mwana. Na yango, mwasi ná mobali bakoki kozanga ntango ya kolekisa elongo ndenge bazalaki kosala liboso. Mobali akokóma mpe na mikumba mingi koleka. Asengeli kosala nyonso mpo mwasi ná mwana bázala na oyo esengeli.
6-8. Mwasi ná mobali bakoki koyoka ndenge nini soki bazali kobota te?
6 Bato mosusu oyo babalá bakutanaka mpe na bolɔzi ya ndenge mosusu. Ntango mosusu balukaka kobota, kasi mwana ayaka te. Soki mwasi azali kozwa zemi te, akoki kotungisama mingi. (Masese 13:12) Na ntango ya kala, ezalaki na ntina mingi mwasi abala mpe abota bana. Yango wana Rashele, mwasi ya Yakobo, akómaki mawamawa mpenza mpo azalaki kozwa zemi te, nzokande ndeko na ye azalaki kobota. (Ebandeli 30:1, 2) Lelo oyo, na bamboka mosusu, bato mingi bamonaka ete ezali na ntina mingi kozala na bana ebele. Mbala mingi, bato batunaka bamisionɛrɛ ntina oyo bazalaka na bana te. Ata soki bamisionɛrɛ basali makasi bálimbwela bango, balobaka kaka, “Aa, tokobondela mpo na bino!”
7 Tózwa ndakisa mosusu. Ndeko mwasi moko na Angleterre azalaki na mposa abota bana. Ntango bayebisaki ye ete akoki kobota te, ayokaki mpasi mingi. Na nsima, ye ná mobali na ye bazwaki ekateli bázwa mwana ya kobɔkɔla. Atako bongo, mawa na ye esilaki mbala moko te. Alobaki boye: “Nayebaki ete kozwa mwana ya kobɔkɔla ekozala ndenge moko te na kobota mwana na ngai moko.”
8 Biblia elobi ete mwasi ‘akobatelama na lisalisi ya kobota bana.’ (1 Timote 2:15) Yango elingi koloba te ete mwasi akozwa bomoi ya seko kaka mpo aboti bana. Boye, vɛrsɛ yango elimboli nini? Mama alekisaka ntango mingi na kobatela bana mpe ndako. Yango ekoki kosalisa ye akima makambo lokola bilobaloba to kokɔta na makambo oyo etali ye te. (1 Timote 5:13) Atako bongo, akoki kaka kozala na mikakatano na libala mpe na libota.
9. Bolɔzi nini mosusu bato oyo babalá bakoki kokutana na yango?
9 Liwa ya molongani ezali mpe bolɔzi oyo bato babalá bakoki kokutana na yango. Bato mingi bakanisaki ete likambo ya ndenge wana ekoki kokómela bango te; kasi ekómelaki bango, mpe bazali koyika mpiko na mpasi yango. Bakristo bandimaka na motema moko ete lisekwa ekozala, mpe yango ebɔndisaka bango. (Yoane 5:28, 29) Na Liloba na ye, Tata na biso Yehova alaki makambo ebele oyo ebɔndisaka biso na ntango ya mpasi. Tótala sikoyo ndenge basaleli mosusu ya Yehova bazwaki libɔndisi mpe ndenge esalisaki bango.
LIBƆNDISI NA NTANGO YA BOLƆZI
10. Ndenge nini Hana azwaki libɔndisi? (Talá elilingi ya ebandeli.)
10 Tótalela ndakisa ya Hana, oyo mobali na ye Elekana azalaki kolinga mingi. Hana azalaki na mposa ya mwana, kasi azalaki kobota te. Nzokande, mbanda na ye Penina azalaki na bana ebele. (Tángá 1 Samwele 1:4-7.) Penina azalaki kotyola Hana “mbula na mbula.” Ezalaki kosala Hana mpasi mpenza. Asalaki nini mpo azwa libɔndisi? Abondelaki Yehova. Hana akendaki na tempelo ya Yehova mpe abondelaki ntango molai. Asɛngaki Yehova apesa ye mwana mobali, mpe atyaki motema ete akosalisa ye. Nsima ya kobondela, Hana ayokaki motema ekiti mpe “elongi na ye ezalaki mawamawa lisusu te.” (1 Samwele 1:12, 17, 18) Ayebaki ete Yehova akoki kopesa ye mwana, to kobɔndisa ye na ndenge mosusu.
11. Tokoki kosala nini mpo libondeli ebɔndisa biso?
11 Lokola tozali bato ya kozanga kokoka mpe tofandi na mokili ya Satana, bolɔzi ekozanga te. (1 Yoane 5:19) Ezali esengo mpenza koyeba ete tokoki kobondela Yehova, “Nzambe ya kobɔndisama nyonso.” Yango nde Hana asalaki. Ayebisaki Yehova polele ndenge azalaki koyoka mpe asɛngaki ye asalisa ye. Biso mpe, ntango tozali na mpasi, tósuka kaka te na koyebisa Yehova makambo na biso. Tosengeli kosɛnga ye asalisa biso mpe koyebisa ye polele ndenge tozali koyoka.
12. Nini esalisaki Ana azala na esengo atako bolɔzi na ye?
12 Ata soki toyokaka mawa makasi mpo tozali na bana te to mpo moto oyo tolingaka akufi, tokoki kozwa libɔndisi. Tózwa ndakisa ya Ana, oyo azalaki na bomoi na ntango ya Yesu. Nsima ya mbula nsambo mpamba ya libala, mobali na ye akufaki. Mpe emonani ete azalaki na bana te. Nini esalisaki ye? Biblia elobi ete “azalaki kozanga te na tempelo.” Ata ntango Ana azalaki na mbula 84, azalaki kaka kokende na tempelo mpo na kobondela mpe kosambela Yehova. (Luka 2:37) Yango nde ebɔndisaki ye mpe esalaki ete azala na esengo atako bolɔzi na ye.
13. Pesá ndakisa oyo emonisi ete baninga ya solosolo bakoki kobɔndisa biso soki bato ya libota na biso bapesi biso mpasi.
13 Baninga ya solosolo oyo tozwaka na lisangá bakoki mpe kobɔndisa biso. (Masese 18:24) Tózwa ndakisa ya Paula oyo azalaki na mbula mitano mpamba ntango mama na ye atikaki kosambela Yehova. Ayokaki mawa mingi, mpe ezalaki mpasi mpenza mpo na ye. Kasi na nsima, ndeko mwasi moko ya mobongisi-nzela na nkombo Ann alendisaki ye mpe abandaki kotyela ye likebi. Paula alobi boye: “Atako Ann azalaki moto ya libota na biso te, likebi mpe bolingo na ye esalisaki ngai mingi. Elendisaki ngai nakoba kosalela Yehova.” Na nsima, mama ya Paula azongelaki lisangá, mpe Paula asepelaki mingi. Ann mpe azali na esengo mpo asalisaki Paula akoba kosalela Yehova.
14. Matomba nini baoyo babɔndisaka basusu bazwaka?
14 Ntango tozali kosalela basusu bolamu, tobosanaka mikakatano na biso. Na ndakisa, bandeko basi mingi, ezala babalá to te, bamonaka ete koyebisa basusu nsango malamu ya Bokonzi epesaka bango esengo mingi mpo basalaka elongo na Yehova mpe bakokisaka mokano na ye. Kutu, biso nyonso tokoki koyebisa basusu nsango malamu mpo na komonisa ete tolingaka bango. Mpe ntango tozali kosalela bandeko ya lisangá bolamu, boyokani na biso ná bango ekómaka malamu koleka. (Bafilipi 2:4) Yango nde ntoma Paulo asalaki. Azalaki kolɛngɛla bandeko ‘lokola mama oyo azali komɛlisa.’ Lisusu, Paulo abɔndisaki mpe alendisaki bandeko na ye “ndenge tata asalaka na bana na ye.”
LIBƆNDISI NA KATI YA LIBOTA
15. Koteya bana makambo ya Yehova ezali mokumba ya nani?
15 Tólobela mpe ndenge ya kobɔndisa mabota na kati ya lisangá. Na bantango mosusu, bato ya sika bakoki kosɛnga biso tósalisa bango na koteya bana na bango makambo ya Yehova to kutu tóyekola Biblia na bana na bango. Biblia emonisi ete Yehova apesi nde baboti mokumba ya koteya bana na bango. (Masese 23:22; Baefese 6:1-4) Atako tokoki kosalisa na bantango mosusu, ezali na ntina mingi baboti bango moko báteyaka bana na bango. Baboti basengeli kosololaka mingi na bana na bango.
16. Likambo nini tosengeli kobosana te ntango tozali koyekola na mwana ya bato?
16 Soki moboti moko asɛngi biso tóyekola Biblia na mwana na ye, tosengeli koyeba ete tozwi esika ya moboti yango te. Na bantango mosusu tokoki koyekola ata na mwana oyo baboti na ye bazali Batatoli te. Soki tozali koyekola na mwana ya bato, tokomonisa bwanya soki tozali koyekola na ye na miso ya baboti na ye to na miso ya Motatoli mosusu oyo akɔmɛli na elimo, to mpe na esika ya bato ebele. Na ndenge yango, moto te akokanisela biso mabe. Na nsima, mbala mosusu baboti bango moko bakokokisa mokumba na bango ya koteya bana makambo ya Yehova.
17. Ndenge nini bana bakoki kobɔndisa bato ya libota na bango?
17 Bana oyo bayekoli kolinga Yehova bakoki kobɔndisa mpe kolendisa bato ya libota na bango. Na ndenge nini? Soki bazali kotosa baboti na bango mpe kopesa bango mabɔkɔ. Soki bana batikali sembo epai ya Yehova, bakoki mpe kolendisa libota mobimba. Liboso ya Mpela, Lameke azalaki kosambela Yehova. Alobaki mpo na mwana na ye Noa ete: “Ye akobɔndisa biso na mosala na biso mpe na mpasi ya mabɔkɔ na biso oyo euti na mabele oyo Yehova alakeli mabe.” Esakweli yango ekokisamaki nsima ya Mpela, ntango Yehova alongolaki elakeli mabe na mabele. (Ebandeli 5:29; 8:21) Lelo, bana oyo bazali kotikala sembo epai ya Yehova bakoki mpe kobɔndisa mabota na bango. Bakoki kosalisa moto mokomoko ya libota na bango ayika mpiko na mikakatano sikoyo mpe na mikolo ezali koya.
18. Nini ekoki kosalisa biso tóyika mpiko na bolɔzi nyonso?
18 Lelo oyo, kobondela, komanyola bandakisa ya Biblia, mpe kosala boninga na bandeko ya lisangá ebɔndisaka basaleli ya Yehova. (Tángá Nzembo 145:18, 19.) Toyebi mpe ete Yehova azalaka ntango nyonso pene mpo na kobɔndisa biso, mpe akosalisa biso tóyika mpiko na bolɔzi nyonso oyo ezali kotungisa biso!


text:
Mituna ya batángi
Goge ya Magoge oyo mokanda ya Ezekiele elobeli ezali nani?
Na boumeli ya mbula mingi, mikanda na biso ezalaki kolimbola ete maloba Goge ya Magoge ezali Satana nsima ya kobwakama na ye kuna na likoló. Mpo na nini? Mpo mokanda ya Emoniseli elobelaka Satana lokola mokonzi ya etumba ya mokili mobimba oyo ekobundisa basaleli ya Nzambe. (Emoniseli 12:1-17) Na yango, tozalaki kokanisa ete Goge ezalaki nkombo mosusu ya Satana.
Nzokande, ndimbola yango ezalaki na makambo mosusu oyo ezalaki polele te. Tókanisa naino na likambo oyo: Ntango alobelaki kobomama ya Goge, Yehova alobaki ete akopesa Goge lokola “bilei mpo na bandɛkɛ oyo ekangaka banyama, bandɛkɛ ya mapapu ya ndenge nyonso, mpe banyama ya zamba oyo efandaka na esobe.” (Ezekiele 39:4) Na nsima, Yehova abakisaki ete: “Na mokolo yango, nakopesa Goge esika kuna, lilita na Yisraele.” (Ezekiele 39:11) Kasi, ndenge nini Satana, oyo azali ekelamu ya elimo akoki kolyama na bandɛkɛ mpe banyama ya zamba oyo efandaka na esobe? Ndenge nini akoki kokundama na mabele? Biblia emonisi polele ete Satana akobwakama na libulu mozindo na boumeli ya mbula 1000. Akolyama te to akokundama te.—Emoniseli 20:1, 2.
Biblia elobi ete na nsuka ya mbula 1 000, Satana akobimisama na libulu mozindo, mpe “akobima mpo na kokosa bikólo wana oyo ezali na nsuka minei ya mabele, Goge ná Magoge, mpo na koyanganisa bango mpo na etumba.” (Emoniseli 20:8) Kasi soki Satana azali Goge, yango elingi koloba ete Satana akomikosa. Na yango, “Goge” oyo mokanda ya Ezekiele to Emoniseli elobeli, ezali Satana te.
Kasi Goge ya Magoge ezali nani? Mpo na kozwa eyano, tosengeli koluka na Biblia mpo na koyeba nani akobundisa basaleli ya Nzambe. Biblia elobelaka etumba ya ‘Goge ya Magoge,’ etumba ya “mokonzi ya nɔrdi,” mpe etumba ya “bakonzi ya mabele.” (Ezekiele 38:2, 10-13; Danyele 11:40, 44, 45; Emoniseli 17:14; 19:19) Bitumba oyo nyonso ezali ndenge moko? Ezali mpenza ndenge moko. Emonani lokola ete Biblia esaleli bankombo ekeseni mpo na kolobela kaka etumba moko wana. Mpo na nini tolobi bongo? Mpamba te Biblia eyebisi ete bikólo nyonso ya mabele ekozala na kati ya etumba wana ya nsuka oyo ekobandisa etumba ya Armagedone.—Emoniseli 16:14, 16.
Soki totaleli mikapo nyonso oyo elobeli etumba wana ya nsuka oyo bakobundisa basaleli ya Nzambe, emonani polele ete nkombo Goge ya Magoge ezali Satana te. Yango emonisi ete Goge ya Magoge ezali etuluku ya bikólo. “Mokonzi ya nɔrdi” nde akokamba etuluku yango? Tokoki koloba yango na bosikisiki te. Kasi emonani lokola ete ndimbola yango eyokani na oyo Yehova alobi mpo na Goge ete: “Okouta mpenza na esika na yo, na nsukansuka ya nɔrdi, yo mpe bato ya bikólo ebele elongo na yo, bango nyonso bamati na bampunda, lisangá moko monene, ɛɛ, limpinga moko monene ya basoda.”—Ezekiele 38:6, 15.
Ndenge moko, mosakoli Danyele, oyo azalaki na bomoi na eleko ya Ezekiele, alobi na ntina na mokonzi ya nɔrdi boye: “Bansango oyo euti epai moi ebimaka mpe na nɔrdi ekobulunganisa ye, mpe akobima mpenza na nkanda makasi mpo na kosilisa nyɛɛ mpe kobebisa bato ebele. Mpe akopika bahema na ye oyo ezali lokola bandako minene kati na mbu monene mpe ngomba mosantu ya Kitoko; mpe akoya tii na nsuka na ye, mpe akozala na mosungi te.” (Danyele 11:44, 45) Likambo yango eyokani mpenza na oyo mokanda ya Ezekiele elobi ete Goge akosala.—Ezekiele 38:8-12, 16.
Nini ekosalema nsima ya etumba ya nsuka? Danyele ayebisi biso ete: “Mpe na ntango yango Mikaele [Yesu Kristo] akotɛlɛma [na Armagedone], ye nkumu monene oyo azali kotɛlɛma [kobanda 1914] mpo na bolamu ya bato ya ekólo na yo. Mpe ntango moko ya mpasi [bolɔzi monene] ekozala mpenza na ndenge oyo esalemá naino te banda ekólo esalemá kino ntango wana. Mpe na ntango yango bato ya ekólo na yo bakobika, moto nyonso oyo bakomona ete akomami na buku.” (Danyele 12:1) Tozali kotánga likambo ya ndenge wana oyo elobeli likambo oyo Yesu akosala na mokanda ya Emoniseli 19:11-21.
Kasi “Goge ná Magoge” oyo mokanda ya Emoniseli 20:8 elobeli ezali nani? Maloba yango elimboli bato nyonso oyo bakotombokela Yehova mpe bakobundisa basaleli na ye na boumeli ya komekama ya nsuka oyo ekosalema na nsuka ya mbula 1000. Bakoyina basaleli ya Nzambe ndenge kaka Goge ya Magoge, elingi koloba bikólo oyo ekobundisa basaleli ya Nzambe na nsuka ya bolɔzi monene. Mpe ndenge kaka bikólo yango ekobomama na Armagedone, Goge ná Magoge mpe akobomama. (Emoniseli 19:20, 21; 20:9) Na yango, emonani lokola ete baoyo nyonso bakotomboka na nsuka ya mbula 1 000 bábengama “Goge ná Magoge.”
Lokola tozali bayekoli ya molende ya Biblia, tozali na mposa makasi ya koyeba nani akokóma “mokonzi ya nɔrdi” na mikolo ezali koya, oyo ezali lisusu mosika te. Kasi ezala nani to nani akokamba bikólo mpo na kobundisa basaleli ya Nzambe, tondimisami na makambo mibale oyo: (1) Goge ya Magoge mpe mampinga na ye bakolonga te mpe bakobomama. (2) Mokonzi na biso, Yesu Kristo, akobikisa basaleli ya Nzambe mpe akomema bango na mokili ya sika ya kimya, epai libateli ya solosolo ekozala.—Emoniseli 7:14-17.


text:
Design by leadertv
Retour au blog Music de leadertv
YTYTERT, Posté le mardi 04 août 2009 08:36
VOUS FAITE PITIE VOUS ETES RIDICULE HONTE A VOUS APRES COMME CA VOUS ETES PAS CONTENT QUAND ON CRITIQUE LES ZAIROIS VOUS VEHICULE QUE DES CLICHES
RIDICULE
kingbrazza, Posté le mardi 04 août 2009 01:58
ba alquayida ba lati bien ...
kiyungulu en personne kolo kombo ata boyibi kombo ekosala nini, Posté le dimanche 02 août 2009 09:11
BA ZOBA BAZUA EXEMPLE YA MERE MALU KIEEEEEEEEEEEEE ABELELAKI BILAMBA ESK AKEYI NANGO NA LIBULU? KIEEEE ATIKI ELOKO TE NA KIN KAKA KOMBO YA MERE MALU KIEEEEEEE CONGOLAIS BOZALA NA COMPLEXE NA BATO OYO TE SOKI NA KIN OZALI KOTONGA VILLA SILISA YANGO KOLANDA BA KULUNA OYO TE NA POTO.....BA MIYIBI YABA CHECK NABA BANQUE PE BATEKI NDOKI............BOTALA NANU BISO BATO TOVANDI NA POTO TOLIAKA MBONGO YA CAYOU ESK OKOKI KOLONGOLA 10 MILLE EURO PO OSOMBA SAPATOU KIEEEEEEEEEEEEEE BA MIYIBI BAKOLISA BANGO MABÉ CONSEIL BOLANDA BANGO TE....BAKOTIKALA AWA LOKOLA KOKO NA BANGO MALU...............BA RICHESSE BAKOTIKELA BANA NA BANGO EKOZALA BA SAPATOU KIEEE TANGO TO KENDAKA KIN TO KENDAKA KOSOMBA BILAMBA NA BANGO NA MOIN CHERE TO LANDAKA BANGO NA KIN TOSOMBAKA BILAMBA YANGO NA MOIN CHER. PO KUNA BAZALAKA LISUSU NA MBONGO TE......... soki olingi osomba bilamba na bango soki omoni akiti kin.yo ntindela petit nayo faux mbongo akosomba yango tous. ba kuluna ya mikili kieee
alain, Posté le samedi 01 août 2009 09:51
eee mawa bino bana londre boyebi kolata te, boza salite makasi par rapport ya bana panama
., Posté le samedi 01 août 2009 08:13
heeeeeeeeeeeee botala congolais nde zoba boye quel publicité sans interet ngooooo mawaheeeee heee congo batu babunga nzela eza pasi vraiment pe soni ya congolais ye soki yanick aza nanu bebe ya muke asalinga pasi na bino pe ba ndeko ya londres boni bo soni boye boza pe na basi na ba ndako mundele azo zua publicité ya ofele awa na poto ba futelaka na kin ata lopango te mingi baza wana mukanda pe ezali te sikoyo yo na malien to senegalais nani pretre pe nani wuma?po bango na ba zambala na bango wana kaka batonga ba ndako naba mboka na bango batonga ba entreprise ya minene zairois kaka forme publicité ya ofela ooo ngai nalati billionnaires ngai yoshi yamamoto ngai barbato ngai alkayida bino nioso ba zoba ba wuma ba victimes de la mode ba pauvre bazo lala pongi les autres ba za ko anvencer,moko na moni ye oyo ya londres mukolo soki djodjo muya tata oza mukolo teeeeee okokola te soni obala teee soki obala muasi na yo apesaka yo conseille te?
macaousse, Posté le samedi 01 août 2009 07:45
cest des ouf ils sont perduuuuuuuuuuuuuuu mdr
LOLA, Posté le vendredi 31 juillet 2009 16:54
bango nioso ba zoba po ozalakaka congolais na buzoba boye mingi baza wana na ya londres ou paris nayebi bango depuis kin ba famille na bango na kin mawa na bango tout na lati ba kazaka ya bibende wana mutu moko te asomba ata eteni ya lopango awa pe na poto mingi chez les parents vraiment c'est triste soki oyebi bango te okobanga nzoka ba ntaba kosalela mundele publicite ya ofele il fo tjours ozala surtout kaka congolais na makambu ya boye soki na lobi na panza secret ya mingi baza wana ba petit na nga ya quartier na kin ekozala mabe baza na koyeba na oyo bazali kosala NB.KAKA ZAIROIS PO OSALA BOSONI YA BOYE BATU YA PASI NA KIN AWA BA SAPEUR KOKAMUA.


text:
1 JEAN 1
1 Oyo ezalaki banda na ebandeli, oyo toyokaki, oyo tomonaki na miso na biso, oyo totalaki malamu, mpe maboko na biso esimbaki - yango tozali kosakola mpo na Liloba ya bomoi.
2 Bomoi emonanaki; tomonaki yango mpe totatolaki mpo na yango, mpe tozali kosakolela bino bomoi ya seko, oyo ezalaki elongo na Tata mpe oyo balakisaki biso.
3 Tozali koyebisa bino oyo tomonaki mpe toyokaki, mpo ete bino mpe bokoka kozala lisanga na biso. Mpe lisanga na biso ezali elongo na Tata mpe elongo na Mwana na ye Yesu Kristo.
4 Tozali kokoma makambo oyo, mpo ete esengo na biso ezala ya kokoka.
5 Oyo ezali sango toyokaki epai na ye mpe tozali koyebisa bino: Nzambe azali moi; mpe kati na ye, molili ezali ata moke te.
6 Soki tolobi ete tozali lisanga elongo na ye, mpe tozali kaka kotambola kati na molili, wana tozali bato ya lokuta mpe tosalelaka solo te.
7 Kasi soki tozali kotambola kati na pole, ndenge ye moko azali kati na pole, wana tozali lisanga moko, mpe makila ya Yesu, Mwana na ye, ezali kopetola biso na masumu nyonso.
8 Soki tolobi ete tozangi masumu, wana tozali komikosa biso moko mpe solo ezali kati na biso te.
9 Nzokande soki, toyamboli masumu na biso, Nzambe azali sembo mpe akokisaka maloba na ye, akolimbisa masumu na biso, mpe akopetola biso na mabe nyonso.
10 Soki tolobi ete tosalaka masumu te, wana tozali kokomisa Nzambe moto ya lokuta, mpe Liloba na ye ezali na esika te na kati ya bomoi na biso.
1 JEAN 2
1 Bana na ngai, nakomeli bino makambo oyo mpo ete bosala masumu te. Kasi soki moto moko asali masumu, tozali na Molobeli moko epai ya Tata, ye nde: Yesu Kristo moto na sembo.
2 Ye amikabaki lokola mbeka mpo na masumu na biso, kaka oyo ya biso te, kasi mpe mpo na masumu ya mokili mobimba.
3 Tokoki kotia elikya ete toyebi Nzambe, soki tozali kotosa Mibeko na ye.
4 Moto oyo alobaki: "Nayebi Nzambe", kasi asalaka te makambo oyo Nzambe atindaka, azali moto ya lokuta, mpe bosolo ezali kati na ye te.
5 Kasi soki moto azali kotosa Liloba na ye, wana bolingo ya Nzambe ezali penza ya kokoka kati na ye. Oyo ezali ndenge toyebaka ete tozali kati na ye.
6 Moto oyo alobaka ete azali kati na Nzambe, esengeli atambola ndenge Yesu atambolaki.
7 Balingami, nazali kokomela bino mobeko ya sika te, kasi mobeko ya kala, oyo bozwaki wuta na ebandeli. Mobeko yango ya kala, ezali Liloba oyo boyokaki.
8 Nakomeli bino lisusu mobeko ya sika; yango ezali solo oyo ezali komonana kati na ye mpe kati na bino, pamba te molili ezali koleka mpe pole ya solo ezali kongenga.
9 Moto oyo alobaka ete azali kati na pole, kasi ayinaka ndeko na ye, azali naino kati na molili.
10 Moto oyo alingaka ndeko na ye, azali kati na pole, mpe azali na eloko moko te kati na ye oyo ekoki kobetisa ye libaku.
11 Kasi moto oyo ayinaka ndeko na ye, azali kati na molili mpe azali kotambola kati na molili; ayebi te epai azali kokende, pamba te molili ebomi miso na ye.
12 Bana, nakomeli bino, mpo masumu na bino esi'elimbisama na kombo ya Kristo.
13 Batata, nakomeli bino mpo boyebi moto oyo azali wuta na ebandeli. Bilenge, nakomeli bino mpo bosi'bolonga moto ya mabe.
14 Bana, nakomeli bino mpo boyebi Tata. Batata, nakomeli bino mpo boyebi moto oyo azali wuta na ebandeli. Bilenge, nakomeli bino mpo bozali makasi, mpe Liloba ya Nzambe ezali kati na bino, mpe bosi'bolonga molimo mabe.
15 Bolinga mokili te, ata biloko oyo ezali kati na mokili. Soki moto alingi mokili, bolingo ya Tata ezali kati na ye te.
16 Pamba te, biloko nyonso oyo ezali na mokili: baposa mabe ya mosuni, baposa mabe ya miso, na lofundu oyo tomipesaka mpo na biloko, nyonso wana ewutaka na Tata te, kasi ewutaka na mokili.
17 Nzokande mokili na baposa na yango ezali koleka, kasi moto oyo asalaka mokano ya Nzambe azali na bomoi libela na libela.
18 Bana na ngai, oyo ezali ngonga ya suka; ndenge boyokaki ete monguna ya Kristo azali koya, sik'oyo mpe banguna ya Kristo mingi basi'baye. Oyo ezali ndenge tozali koyeba ete yango ezali ngonga ya suka.
19 Babimaki wuta epai na biso, kasi bazalaki bato na biso te. Pamba te, soki bazalaki bato na biso, mbele balingaki kotikala elongo na biso; kasi kokende na bango, ezali kolakisa ete moko te na kati na bango azalaki moto na biso.
20 Kasi bino, bosi'bozwa Molimo Mosantu oyo Kristo apesa, mpe bino nyonso boyebi makambo ya solo.
21 Nakomeli bino te mpo boyebi makambo ya solo te, kasi mpo boyebi yango, mpe mpo lokuta moko te ebimaka na makambo ya solo.
22 Nani azali moto ya lokuta? Ezali moto oyo awanganaka ete Yesu azali Kristo te. Moto ya ndenge wana azali monguna ya Kristo, oyo awanganaka Tata mpe Mwana.
23 Moto nyonso oyo awanganaka Mwana, azali mpe na Tata te; moto oyo andimaka Mwana, azali mpe na Tata.
24 Mpo na bino, botala soki oyo boyokaki banda na ebandeli ezali kati na bino. Soki yango ezali kati na bino, bino mpe bokozala kati na Mwana mpe kati na Tata.
25 Oyo nde elaka apesaki biso: bomoi ya seko.
26 Nazali kokomela bino makambo oyo, mpo na baoyo bazali kobungisa bino nzela.
27 Mpo na bino, Molimo Mosantu oyo Kristo apesaki bino, azali kati na bino, mpe bozali na posa te ete moto ateya bino, pamba te Molimo oyo Kristo apesaki bino ateyaka bino makambo nyonso. Mpe makambo oyo ateyaka bino ezali ya solo, akosaka te. Yango wana bozala kati na Kristo, ndenge Molimo ateya bino yango.
28 Sik'oyo bana, bokoba kozala kati na ye, mpo ete tango akomonana, tokoka kozala na elikya mpe toyoka soni te na miso na ye mokolo akoya.
29 Soki boyebi ete Kristo azali sembo, boyeba mpe ete moto nyonso oyo asalaka makambo ya sembo, azali mwana na ye.
1 JEAN 3
1 Bolingo oyo Tata apesa biso ezali monene mingi penza mpo ete tobengama bana ya Nzambe! Mpe tozali bongo! Yango wana mokili eyebi biso te, mpo eyebaki mpe Nzambe te.
2 Balingami, tozali sik'oyo bana na Nzambe, mpe ndenge tokozala, naino emonani te. Kasi toyebi ete tango Kristo akomonana, tokokoma lokola ye, pamba te tokomona ye ndenge azali.
3 Moto nyonso oyo azali na elikya oyo kati na Kristo, azali komipetola ye moko, ndenge Kristo azali peto.
4 Moto nyonso oyo asalaka masumu abukaka mpe Mobeko; pamba te kosala lisumu ezali kobuka Mobeko.
5 Kasi boyebi ete Kristo amonanaki mpo ete alongola masumu na biso. Mpe lisumu ezali kati na ye te.
6 Moto nyonso oyo azali kati na Kristo asalaka masumu te. Moto nyonso oyo azali kokoba kosala masumu, amona ye te to mpe ayebi ye te.
7 Bana na ngai, moto moko te abungisa bino nzela. Moto oyo asalaka makambo ya bosembo azali sembo, ndenge Kristo azali sembo.
8 Moto oyo asalaka masumu azali moto ya zabolo, pamba te zabolo abanda kosala masumu wuta na ebandeli. Tina oyo Mwana na Nzambe amonanaki, ezalaki mpo ete aboma misala ya zabolo.
9 Moto moko te oyo azali mwana na Nzambe akobaka kosala masumu, pamba te Liloba ya Nzambe ezali kati na ye; akoki kokoba kosala masumu te, pamba te azali mwana ya Nzambe.
10 Tala ndenge bokoki koyeba banani bazali bana na Nzambe, mpe banani bazali bana ya zabolo: moto nyonso oyo asalaka makambo oyo ezali sembo te mpe alingaka ndeko na ye te, azali mwana na Nzambe te.
11 Mateya oyo boyokaki wuta na ebandeli, yango oyo: Tolingana moko na moko.
12 Bozala lokola Kayina te, ye oyo azalaki moto ya molimo mabe mpe abomaki ndeko na ye. Abomaki ye mpo na nini? Pamba te misala na ye ezalaki mabe mpe oyo ya ndeko na ye ezalaki sembo.
13 Bandeko na ngai, bokamwa te soki mokili ezali koyina bino.
14 Toyebi ete tosi'tolongwa wuta na liwa mpe tokoma na bomoi, pamba te tolingaka bandeko na biso. Moto oyo alingaka ndeko na ye te, azali kati na kufa.
15 Moto oyo ayinaka ndeko na ye, azali mobomi, mpe boyebi ete ata mobomi moko te azali na bomoi ya seko kati na ye.
16 Tala ndenge tokoyeba soki bolingo ezali nini: Yesu Kristo akabaki bomoi na ye mpo na biso. Biso mpe, tosengeli kokaba bomoi na biso mpo na bandeko na biso.
17 Soki moto azali na biloko ya mokili oyo, mpe amoni ndeko na ye azali na posa ya eloko, kasi ayokeli ye mawa te, ndenge nini bolingo ya Nzambe ekoki kozala kati na ye?
18 Bana na ngai, tolingana kaka na maloba te, to mpe na lolemo te, kasi na misala mpe na solo.
19 Tala ndenge tokoyeba ete tozali bato ya makambo ya solo, mpe ndenge tokotondisa mitema na biso na elikya liboso na ye,
20 soki mitema na biso ezali kofunda biso. Pamba te Nzambe azali monene koleka mitema na biso, mpe ayebi makambo nyonso.
21 Balingami, soki mitema na biso ezali kofunda biso te, tozali na elikya liboso ya Nzambe
22 mpe tokozwa wuta na ye, eloko nyonso oyo tokosenga, pamba te tozali kotosa Mibeko na ye, mpe tozali kosala makambo oyo esepelisaka ye.
23 Mpe Mobeko na ye yang'oyo: tondima na kombo ya Mwana na ye Yesu Kristo mpe tolingana moko na moko ndenge atindaki biso.
24 Moto oyo atosaka Mibeko ya Nzambe azali kati na Nzambe, mpe Nzambe kati na ye. Mpe, tala ndenge toyebi ete Nzambe azali kati na biso: Toyebi yango na nzela ya Molimo oyo apesaki biso.
1 JEAN 4
1 Balingami, bondima molimo nyonso te, kasi bomeka milimo mpo na koyeba soki yango ewuti na Nzambe; pamba te baprofeta mingi ya lokuta basi'babimi na mokili.
2 Tala ndenge bokoki koyeba Molimo ya Nzambe: molimo nyonso oyo ezali kondima ete Yesu Kristo akomaki moto, molimo yango ewuti na Nzambe,
3 kasi molimo nyonso oyo ezali kondima Yesu te, ewuti na Nzambe te. Yango ezali molimo ya monguna ya Kristo, oyo boyokaki ete ezali koya mpe ezali sik'oyo kati na mokili.
4 Bana na ngai, mpo na bino, bozali ya Nzambe mpe bosi'bolonga milimo yango, pamba te oyo azali kati na bino azali monene koleka oyo azali kati na mokili.
5 Baprofeta ya lokuta bazali ya mokili; yango wana balobaka makambo ya mokili, mpe mokili eyokelaka bango.
6 Biso tozali ya Nzambe, mpe moto oyo ayebi Nzambe, ayokelaka biso; kasi moto oyo azali ya Nzambe te, ayokelaka biso te. Tala ndenge toyebaka Molimo ya solo na molimo ya lokuta.
7 Balingami, tolingana moko na moko, pamba te bolingo ewuti na Nzambe. Mpe moto nyonso oyo azali na bolingo azali mwana ya Nzambe mpe ayebi Nzambe.
8 Moto oyo azangi bolingo, ayebi Nzambe te; pamba te Nzambe azali bolingo.
9 Tala ndenge Nzambe alakisaki biso bolingo na ye: Atindaki Mwana na ye moko kaka kati na mokili, mpo ete tozala na bomoi na nzela na ye.
10 Bolingo yango emonani na likambo oyo: azali biso te bato tolingaki Nzambe, kasi ezali ye moto alingaki biso, mpe atindaki Mwana na ye mpo azala likabo mpo na masumu na biso.
11 Balingami, lokola Nzambe alingaki biso mingi penza, biso mpe tosengeli koligana moko na moko.
12 Moto moko te asi'amona Nzambe; kasi soki tolingani moko na moko, wana Nzambe azali kati na biso mpe bolingo na ye ezali ya kokoka kati na biso.
13 Tala ndenge tozali koyeba ete tozali kati na Nzambe mpe Nzambe azali kati na biso: mpo apesa biso Molimo na ye.
14 Tosi'tomona mpe totatolaka ete Tata atinda Mwana na ye mpo azala Mobikisi ya mokili.
15 Soki moto andimi ete Yesu azali Mwana ya Nzambe, Nzambe azali kati na ye mpe ye azali kati na Nzambe.
16 Mpe, tosi'toyeba mpe tondima bolingo oyo Nzambe azali na yango mpo na biso. Nzambe azali bolingo: mpe moto oyo azali kati na bolingo, azali kati na Nzambe mpe Nzambe azali kati na ye.
17 Na ndenge oyo nde bolingo ezali komonana ete ezali ya kokoka kati na biso, mpo ete tozala na kobanga te na mokolo ya kosambisama, pamba te bomoi na biso kati na mokili oyo ekokani na oyo ya Kristo.
18 Na bolingo, kobanga ezalaka te. Kasi bolingo oyo ezali ya kokoka elongolaka kobanga, pamba te kobanga ememaka mitungisi elongo na yango. Mpe moto oyo abangaka azali naino ya kokoka te kati na bolingo.
19 Tozali na bolingo, mpo Nzambe alingaki biso liboso.
20 Soki moto alobi: "Nalingaka Nzambe", mpe azali koyina ndeko na ye, azali moto ya lokuta. Pamba te moto oyo alingaka ndeko na ye te oyo ye amonaka, bongo ndenge nini akoki kolinga Nzambe oyo ye amonaka te?
21 Kutu, Kristo apesaki biso mobeko oyo: Moto oyo alingaka Nzambe, esengeli alinga mpe ndeko na ye.
1 JEAN 5
1 Moto nyonso oyo andimaka ete Yesu azali Kristo, azali mwana na Nzambe; mpe moto nyonso oyo alingaka Tata, alingaka mpe Mwana na ye.
2 Tala ndenge toyebaka ete tolingaka bana na Nzambe: ezali tango tozali kolinga Nzambe mpe tozali kobatela Mibeko na ye.
3 Pamba te kolinga Nzambe ezali nde kobatela Mibeko na ye. Mpe Mibeko na ye ezali pasi te,
4 mpo moto nyonso oyo azali mwana na Nzambe, alongaka mokili; mpe elonga oyo elongaka mokili, ezali: kondima na biso.
5 Nani akoki kolonga mokili? Kaka moto oyo andimaka ete Yesu azali Mwana na Nzambe.
6 Yesu Kristo azali moto oyo ayata; ayaki na mayi na makila. Ayaki kaka na mayi te, kasi na mayi mpe na makila. Mpe Molimo moto atatoli bongo, mpo Molimo azali solo.
7 Pamba te, batemwe bazali misato:
8 Molimo, mayi, mpe makila; mpe bango misato balobaka ndenge moko.
9 Tondimaka matatoli ya bato, kasi litatoli ya Nzambe eleki monene, pamba te yango ezali litatoli ya Nzambe oyo apesaki mpo na Mwana na ye.
10 Moto oyo andimaka Mwana ya Nzambe azali na litatoli oyo kati na motema na ye. Moto oyo andimaka Nzambe te, akomisi
Nzambe moto ya lokuta, pamba te andimi te litatoli oyo Nzambe apesa mpo na Mwana na ye.
11 Mpe litatoli yango yang'oyo: Nzambe apesa biso bomoi ya seko, mpe bomoi yango ezali kati na Mwana na ye.
12 Moto oyo azali na Mwana, azali na bomoi; oyo azali na Mwana na Nzambe te, azali na bomoi te.
13 Nakomeli bino makambo oyo, bino baoyo bondimaka na kombo ya Mwana na Nzambe, mpo bokoka koyeba ete bozali na bomoi ya seko.
14 Mpe tozali na elikya oyo liboso ya Nzambe ete soki tosengi eloko na mokano na ye, akoyoka biso.
15 Mpe soki toyebi ete ayokaka biso, toyebi mpe ete tokozwa biloko nyonso oyo tosengaka ye.
16 Soki moto moko amoni ndeko na ye azali kosala lisumu oyo ememaka na liwa te, esengeli abondela mpo na ndeko wana, mpe Nzambe akopesa ndeko yango bomoi. Nazali koloba mpo na baoyo basalaka masumu oyo ememaka na liwa te. Ezali na lisumu oyo ememaka na liwa. Nazali koloba te ete bobondela mpo na lisumu wana.
17 Mabe nyonso ezali lisumu; mpe ezali na lisumu oyo ememaka na liwa te.
18 Toyebi ete moto oyo azali mwana na Nzambe akobaka te kosala masumu; moto oyo azali mwana na Nzambe amibatelaka ye moko, mpe molimo mabe asimbaka ye te.
19 Toyebi ete tozali bana ya Nzambe, mpe mokili mobimba ezali na nse ya bokonzi ya molimo mabe.
20 Nzokande toyebi ete Mwana na Nzambe ayaki mpe apesaki biso bososoli, mpo ete tokoka koyeba Ye oyo azali solo. Mpe tozali kati na ye oyo azali solo, elingi koloba: kati na Mwana na ye Yesu Kristo. Ye azali Nzambe ya solo mpe bomoi ya seko.
21 Bana na ngai, bokeba na bikeko!
1 JEAN
Mapamboli na moto oyo aboyaka kolanda toli ya bato ya mabe,
oyo atelemaka te na nzela ya bato ya masumu, mpe avandaka esika moko te na batioli.
BANZEMBO 1: 1
Mapamboli.com 2018 . Copyright. Un site en Lingala, pour la diffusion et partage de la Bible. Site associatif, sans but lucratif publié par Jupé BONGOLO. Siège : 1 rue Fleutet 74100 Annemasse (France).
MAPAMBOLI. COM


text:
Makambo etali babiro na biso mpe kosala vizite
Tosɛngi yo na motema moko oya kotala babiro na biso mpe bamasini na biso ya kobimisa mikanda. Talá ba adrɛsi mpe ngonga ya kosala vizite.
Croatie
Štrokinec 28
HR-10090 ZAGREB-SUSEDGRAD
CROATIE
+385 1-37-95-001
Vizite
Lundi tii Vendredi
8:00 tii 11:00 mpe 13:00 tii 16:00
Eumelaka ngonga 2
Makambo ya ntina
Totambwisaka mosala ya masangá koleka 60 ya Batatoli ya Yehova na Croatie mpe masangá soki 15 ya Bosnie-Herzégovine. Tobongolaka mikanda oyo elimbolaka Biblia na monɔkɔ ya Bosniaque, na Croate, mpe na elobeli ya bababa ya Croatie. Na vizite, balobelaka mpe lisolo ya mosala ya Batatoli ya Yehova na ex-Yougoslavie mpe bamonisaka ntina ya miziki mpo na kokumisa Yehova.


text:
LAMUKÁ! Sanza ya Octobre 2015 | Mituna misato oyo bato bakolinga kotuna Nzambe
Bato mingi bakomá na bantembe mpo na mangomba mpe bazwá te biyano na mituna oyo etungisaka bango oyo etali bomoi. Kasi Biblia ezali kopesa biyano ya malamu na mituna oyo bato batunaka mbala mingi.
ELOBELI TITRE YA EZIPELI
Mituna misato oyo bato bakolinga kotuna Nzambe
Mpo na nini tozali awa na mabele? Mpo na nini Nzambe atiki bampasi? Mpo na nini mangomba etondi na bokosi?
EBIMÁ KAKA YANGO MOKO?
Ndenge loposo ya moselekete babengi diable épineux ebendaka mai
Ndenge nini moselekete yango ebendaka mai kobanda na makolo mpo ekóma tii na monɔkɔ na yango?
BIBLIA ELOBI NINI?
Evolisyo
Lisolo ya Biblia oyo elobeli bozalisi eyokani te na siansi?
MIKILI MPE BATO
Mobembo moko na Ouzbékistan
Yekolá makambo mosusu etali Ouzbékistan mpe ndenge oyo alfabɛ ya monɔkɔ ya mboka na bango ebongwanaki.
LISALISI MPO NA LIBOTA
Soki esɛngi kozonga lisusu ndako ya baboti
Ozalaki liboso kokokisa yo moko bamposa na yo mpe omoni ete okokoka lisusu te? Batoli malamu oyo ekoki kosalisa yo ozongela lisusu kosala bongo.
Ntango ndeko to moninga moko azali kobɛla
Kokutana na monganga mpe kokɔta lopitalo ekoki kotungisa mingi. Ndenge nini okoki kosalisa moninga to ndeko ayikela mokakatano oyo ekómeli ye mpiko?
MAKAMBO OYO EZALI KOLEKA NA MOKILI
Makambo etali libota
Wapi mwa mikakatano oyo mabota mingi ekutanaka na yango? Epai wapi bakoki kozwa batoli ya malamu oyo ekosalisa bango?
Makambo mosusu
Bomoi ekelamá to ebimá yango moko?—Eteni 1: Mpo na nini kondima ete Nzambe azali?
Olingi koyeba ndenge ya kolimbola kozanga kobanga ntina oyo ondimaka ete Nzambe azali? Talá oyo okoki koloba soki moto atuni yo ntina oyo ondimaka ete Nzambe azali.
Bomoi ekelamá to ebimá yango moko?—Eteni 2: Mpo na nini koboya kondima liteya ya evolisyo?
Ntina mibale oyo emonisi mpo na nini osengeli te kondima liteya ya evolisyo.
‘Yehova azalisaki biloko nyonso’
Oyebi eloko ya liboso oyo Nzambe asalaki? Yekolá elongo na Caleb ntango oyo Nzambe asalaki biloko ndenge na ndenge.


text:
Play ch@mpi_EuX_Il_PaRlEnT_EuX_TrEmBlEnT mix de mopao sarkozi
Return to the blog of GervaisKatende
polopolo, Posted on Saturday, 19 November 2011 at 11:14 AM
ya solo papa oza na raison aza vraiment liboma mpo na elateli na ye aza kaka liboma
polopolo, Posted on Saturday, 19 November 2011 at 11:06 AM
mais ba cons batard oyo ya bino ekomi kolekisa soki boza na eloko tse bo vanda na bandaku na biba ekomi tsi na eglise enttk bososola kabila aleki
bb mignone, Posted on Monday, 14 November 2011 at 4:00 PM
alors le papa ki es en kamba il es ki bo tika ko sangisa politique na religion biso nioso to batami na sima ya ordi kk ko kommente on fait rien d special
simon kimbangu, Posted on Sunday, 13 November 2011 at 6:26 PM
Simon Kimbangu asala nini? ozoloba kaka makambo asala, naba prophete nyonso oyo eyeba mahomet, jesus, buda ect tangela nani oyo descendance naye etikala na ki prophete lokola famille kimbangu? wana ekomi kaka royaume sans impact mr.
TH, Posted on Sunday, 13 November 2011 at 6:19 PM
Simon Kimbangu a souffra mingi pona fois naye mais asala eloko te pona congo. en tout pona nga apart eglise naye atika kaka ndenge pasteur mukuna akoki kokufa pe atikeli bana naye eglise naye. donc ba jeunes ya eglise kimbagiste oyo ozali kosala appel bazali nanu ba congolais avant bakoma ba kibangiste.
kunzilele, Posted on Thursday, 03 November 2011 at 7:57 PM
PONA BA ELECTIONS RAIS MUTU AKOLEKA ESI EYEBANI PO SOKI TOTALI BIEN MUTU YA KO BATTRE YE AZA TE LE SEUL OYO AZALAKI PLUS FORT KE YE EZALAKI BEMBA. YA TSHITSHI JOSEPH AOSEKA YE AZA NA YE FOURMI DEVANT YE UN OPPOSANT SANS ARMEE DEVANT JOSEPH OA LOKOLA MUTSHOPI FACILE à ECRASER KIE KIE KIEEEEEEEEEEE
BON PONA BA COMBATTANTS YAYA NAOSENGA NA YO O BOULER...OA SUR KE MAKAMBU EOLEKA NA KONGO TATA SIMON KIMBANGU AOSEPELA??????????????NDENGE MINDELE BAKABOLI KONGO MUTU NA MUTU PART NA YE TII NAKOPESA YANGO NA MABOKO YA RWANDA???????? TATA SIMON KIMBANGU SOKI BAWA BALAMUKAKA ALINGAKI KOZONGA NA MOKILI PEMBENI YA BA COMBATTANT SURTOUT NDENGE MINDELE ANGO BANIOKOLA YE A PROFITA NA VIE TE...
INGETA!
lisoko, Posted on Wednesday, 02 November 2011 at 4:08 PM
boni yo buzoba boye tata oyo
s-k, Posted on Wednesday, 02 November 2011 at 2:23 PM
shogun OZA ngulu, quelle dignite ozoloba? tosakana par tout mais pas dans l'eglise ses 4JEUNES wana baza na malediction bako zua jamais pardon, YO SHOGUN soki oza na tembe tanga na bible marc 3:29 eteya yooo
KemaFumbe, Posted on Wednesday, 02 November 2011 at 1:53 PM
Papa oyo amonani que azali suka na sportif akoki ko lia mutu na minute oyo,Nasi na loba pe na lobaka lelo soki Tshisekedi aleki te une tres grande faute ezali ya ba combattants ba violence moko sauvage bayebi na minute oyo combien de ba voix bo perdre pona tshisekedi?Faute munene,munene ba combattants basali.
shogun, Posted on Tuesday, 01 November 2011 at 8:24 PM
EGLISE KIMBANGUISTE EZALI LISUSU NA DIGNITE TE PONA MUTU OYO AZALI NA NKAMBA. BANDA PAPA DIANGENDA
AKUFA DESORDRE EKOTA. KANAMBE AKABOLA EGLISE KIMBANGUISTE. DONC BO CONDANNE BA COMBATANTS TE.
FAUTE EZALI YA BINO MOKO. BO BOSANA IDEOLOGIE YA PAPA SIMON KIMBANGU, YANGO WANA EKOMA KOPESA BATU
KANDA. L'EGLISE ESE TOUJOURS AU MILIEU DU VILLAGE ET NON BOLAKISA FACE!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!


text:
LITEYA 102
Emoniseli epai ya Yoane
Ntango ntoma Yoane azalaki na bolɔkɔ na esanga ya Patimosi, Yesu amonisaki ye bimonaneli 16, to bililingi, ya mikolo ekoya. Bimonaneli yango emonisaki ndenge nkombo ya Yehova ekosantisama, Bokonzi na ye ekoya mpe ndenge mokano na ye ekosalema na mabele ndenge esalemaka na likoló.
Na emonaneli moko, Yoane amonaki Yehova afandi na kiti na ye ya bokonzi oyo etondi na nkembo na likoló mpe bankulutu 24 oyo balati bilamba ya mpɛmbɛ ná motole ya wolo na mitó na bango bazingi ye. Mikalikali mpe makɛlɛlɛ ya bankake eutaki na kiti ya bokonzi yango. Bankulutu yango 24 bakweaki liboso ya Yehova mpe basambelaki ye. Na emonaneli mosusu, Yoane amonaki ebele mpenza ya bato oyo bauti na bikólo nyonso, mikili nyonso mpe minɔkɔ nyonso bazali kosambela Yehova. Mwana-mpate, elingi koloba Yesu, azali kokamba bango mpe komema bango na mai ya bomoi. Na nsima, na emonaneli mosusu, Yesu abandi koyangela na likoló elongo na bankulutu 24. Na emonaneli oyo elandaki, Yoane amonaki Yesu azali kobunda na dragɔ, elingi koloba Satana ná bademo na ye. Yesu abwakaki bango na mabele.
Na nsima, Yoane amonaki elilingi moko kitoko ya mwana-mpate ná bato 144 000 batɛlɛmi likoló ya Ngomba Siona. Amonaki mpe anzelu moko azali kopumbwa zingazinga ya mabele; azali koyebisa bato bábanga Nzambe mpe bápesa Ye nkembo.
Na emonaneli mosusu, amonaki etumba ya Armagedone. Na etumba yango, Yesu ná limpinga na ye babomi mokili mabe ya Satana. Na emonaneli ya nsuka, Yoane amonaki likoló ná mabele ekómi na boyokani makasi. Satana ná momboto na ye babomami. Ekelamu nyonso na likoló mpe na mabele ezali kosantisa nkombo ya Yehova mpe kosambela kaka ye.
“Nakotya bonguna kati na yo ná mwasi mpe kati na momboto na yo ná momboto na ye. Ye akopanza motó na yo mpe yo okozokisa ye na litindi.”—Ebandeli 3:15


text:
dimanche 5 mars 2017
Premier Dimanche de Carême - Année A
Lomimngo la yambo la Karezimo
******************
Bandeko, awa tobandi Karezimo totindami tobongola mitema. Se lokola Adamu, Yezu ayokaki masenginya, kasi ye alongaki lisumu. Yango wana, na lisalisi lya nguya ya ye, biso mpe tokoki koboya masenginya mpe kolonga lisumu.
Nzembo: Nyoka alobi 'te Yezu obongola mabanga ma ye makoma mampa, Yezu azongisi: kobika ya ngai, nasala manso manso Nzambe akolinga.
Losambo la ebandeli:
E Nzambe wa bokasi bonso, osalisa biso tokanisa mpasi ya Yezu o Karezimo eye mpo toyeba bolingi akolingaka biso. Mwinda mwa ye motanela mitema mya biso bongo tobongisa bizalela bya biso. Tokobondela bongo...
Litangi lya Yambo: Liloba lya Nzambe lokola likomami o buku ya Libandela (2,7-9; 3,1-7a)
Litangi lya Ibale: Mokanda mwa santu Polo ona bakristu ba Roma ( (5,12-19)
Nsango Elamu lokola santu Mateo akomi (4,1-11)
Losambo la mabonza
E Mokonzi, na Ukaristiya eye tobandi kolengele eyenga ya Pasika; obongisa mitema mya biso mpo 'te tobonzela yo mabonza bo ebongi.
Tokobondela bongo..
Liteya: Mosenginyi abelemi mpe alobi na Yezu:
"Soko ozali Mwana wa Nzambe, loba na mabanga ma ye 'te mabongwana mampa. Kasi Yezu azongisi: Ekomami 'te Moto akobika bobele na mampa te, kasi na maloba makobimaka o monoko mwa Nzambe.."
Aucun commentaire:
Inscription à : Publier les commentaires (Atom)


text:
CD2
1) Kibuisa mpimpa
2) BLANDINE
Nazalaka na souci ya bandine mpemba na lingaki
Tache etikala na motema oko longuaka te
Motema elobaka te solo na memi ngambo
Soki ngote prévisions nyoso na kidiba ,
Miso eyokaka soni kasi motema etikala
Ka kaka courage na yo,Ah mon Amour
Na sala nioso na mikitisa epayi na yo
Nasala nioso na mikitisa kasi yo ondima ngai te
Mua bipale ezangaka te na bolingo
Kolinga te lobi okufa na bosana image
Oyo na zalaki ko tala oyo penazali kolula
Maman yonde dokotolo na ngai
Osilisi nga posa na motema nani akobikisa
Auguy tumba yaka kosalisa ma mboyo,
Ozalaka na eloko moko na zoto yo ekitisaka ngai kanda
Naboyaka kolobela yo kasi lelo na lobeli yo blandine seka
Mpemba seka matama ezokoto mpooseka
O nzoto emona nzai e ah pdg ndongo
Ata yo okeyi kobosana te kuna na poto komaka mikanda
Mpona maso osala mpona bana naayoo babosanate
ke ozali inoubliablée Mère Arthur face à face
Bo pauvreté ezali lisumute wasenga kikudi
Makasi na mosala sankara dekuta baoyo ba gagner procès
Epayi nanga na mabe oyo nasala bango te
Napesi bango kaka merci na pesi bango kaka matondi
Epayi ya nzambe nako loba lisusute na vandi nanga
Yawe yawe papa yawe nabiso
Yawe yo motookela likoloo nase yawe yo moto okela
Ba mbisi na mayi ekochola kosisimbii
Ata okeyi batela cherie na nga dévise
Topesanaki sagesse et confiance
Epayi ngana tikali nakoti na couvent
Kino yoko zonga bertin mosolo
Tala ndenge nakoma zoba mpona bolingo ya blandine pemba
GI bostone nanga babenga nga yuma willy tabela na jose
Ntumba yeyeye bolingite bolingo ango ezala lokala
Ya werrason na sile jules mapata ezala lokola
Ya jacky watunda bokampro didier omeo nga ikota nzambie
3) Tave
4) Le grand monsieur
5) Obiang
6) Le vent du soir
7) Annie
8) Nakoyamba
Créer un site gratuit avec e-monsite - Signaler un contenu illicite sur ce site


text:
Biblia epekisi koyoka elɛngi na kosangisa nzoto?
Eyano ya Biblia
Biblia epekisi koyoka elɛngi na kosangisa nzoto te; emonisi kutu ete ezali likabo oyo Nzambe apesá bato oyo babalani. Asalaki “mobali ná mwasi” mpe amonaki ete nyonso oyo asalaki “ezalaki malamu mingi.” (Ebandeli 1:27, 31) Ntango Nzambe abalisaki mwasi ná mobali ya liboso, alobaki ete “basengeli kokóma mosuni moko.” (Ebandeli 2:24) Yango elimboli ete basengeli mpe koyoka elɛngi na ntango ya kosangisa nzoto mpe lolango.
Biblia elobeli elɛngi oyo mibali bayokaka na libala na maloba oyo: “Sepelá na mwasi ya bolenge na yo . . . Mabɛlɛ na ye elangwisa yo ntango nyonso. Bolingo na ye elangwisa yo ntango nyonso.” (Masese 5:18, 19) Nzambe alingi ete basi mpe báyokaka elɛngi na kosangisa nzoto. Biblia elobi: “Mobali ákokisa baposa ya mwasi na ye, pe mwasi oyo ya mobali na ye.”—1 Bakorinti 7:3, Bible na lingala ya lelo oyo.
Ezali na mibeko ya kotosa
Nzambe abongisaki ete kaka bato oyo babalani nde básangisa nzoto. Baebre 13:4 elobi boye: “Libala ekumisama na kati ya bato nyonso, mpe mbeto ya libala ezala na mbindo te, mpo Nzambe akosambisa bato ya pite mpe bato ya ekobo.” Moto oyo abalá asengeli kozala sembo epai ya molongani na ye mpe kotosa ndai ya libala. Bakoyoka esengo mingi soki bazali koluka kaka elɛngi na bango moko te, kasi soki balandi toli oyo ya Biblia ete: “Esengo ya kopesa eleki oyo ya kozwa.”—Misala 20:35.


text:
LITEYA 42
Yonatane: Mobali ya mpiko mpe ya sembo
Yonatane, mwana ya liboso ya Mokonzi Saulo, azalaki soda ya mpiko mpenza. Davidi alobaki ete Yonatane azalaki na mbangu koleka mpongo mpe na makasi koleka nkɔsi. Mokolo moko, Yonatane amonaki basoda 20 ya Bafilistia na mwa ngomba moko. Alobaki na momemi-bibundeli na ye: ‘Tokobunda na bango kaka soki Yehova apesi biso elembo. Soki Bafilistia balobi na biso tómata, wana tokobunda na bango.’ Bongo Bafilistia babelelaki bango: “Bómata awa tóbunda!” Na yango, mibali yango mibale bamataki mpe babomaki basoda yango.
Lokola Yonatane azalaki mwana ya liboso ya Saulo, ye moto asengelaki kokóma mokonzi nsima na ye. Yonatane ayebaki ete Yehova aponaki nde Davidi akóma mokonzi ya Yisraele; kasi ayokelaki ye zuwa te. Yonatane ná Davidi bakómaki baninga ya motema. Bayokanaki ete bakobatelana mpe bakosalisana. Yonatane apesaki Davidi kazaka, mopanga, litimbo, mpe mokaba na ye mpo na komonisa ete bakómi baninga ya motema.
Ntango Davidi azalaki kokima Saulo, Yonatane akendaki epai na ye mpe ayebisaki ye: ‘Zalá makasi mpe na mpiko. Yehova aponi yo ozala mokonzi. Ata tata na ngai ayebi yango.’ Okolinga kozala na moninga malamu lokola Yonatane?
Mbala ebele, Yonatane atyaki bomoi na ye na likama mpo na kosalisa moninga na ye. Ayebaki ete Mokonzi Saulo alingaki koboma Davidi, yango wana alobaki na tata na ye: ‘Soki obomi Davidi, okosala lisumu mpo asali yo mabe te.’ Saulo ayokelaki Yonatane nkanda makasi. Mwa bambula na nsima, Saulo ná Yonatane bakufaki na etumba.
Nsima ya liwa ya Yonatane, Davidi alukaki Mefiboshete, mwana ya Yonatane. Ntango Davidi amonaki Mefiboshete, ayebisaki ye boye: ‘Lokola tata na yo azalaki moninga na ngai ya motema, ntango nyonso oyo okozala na bomoi, nakosalisa yo. Okofanda na ndako na ngai mpe okolya na mesa na ngai.’ Davidi abosanaki moninga na ye Yonatane ata moke te.
“Bólinganaka ndenge ngai nalingi bino. Ata moto moko te azali na bolingo koleka oyo, ete moto akaba molimo [bomoi] na ye mpo na baninga na ye.”—Yoane 15:12, 13


text:
MOKAPO 16
Yesu amonisi molende mpo na losambo ya solo
YESU APƐTOLI TEMPELO
Nsima ya fɛti ya Kana, Yesu akei na Kapernaume. Mama ya Yesu, bandeko na ye Yakobo, Yozefe, Simo mpe Yuda bakei elongo na ye.
Kasi, mpo na nini akei na Kapernaume? Engumba yango ezali monene mpe na esika moko ya malamu koleka Nazarete to Kana. Lisusu, ebele ya bayekoli ya sika ya Yesu bafandaka na Kapernaume to na bingumba mosusu ya penepene. Na yango, Yesu akoki kopesa bango mwa formasyo na bisika oyo bautá.
Na boumeli ya ntango nyonso oyo alekisi na Kapernaume, Yesu asali mpe misala mosusu ya kokamwisa. Yango wana, bato mingi ya engumba yango mpe ya zingazinga bayoki makambo oyo Yesu asali kuna. Kasi, Yesu ná baninga na ye oyo bazali bayuda oyo bamipesaki na Nzambe, basengeli komibongisa mpo na kokende na Yerusaleme na fɛti ya Elekeli ya mobu 30 T.B.
Ntango bakómi na tempelo na Yerusaleme, bayekoli ya Yesu bamoni likambo moko epai ya Yesu oyo ekamwisi bango mpe ekesani na oyo bamoná.
Mibeko ya Nzambe ezalaki kosɛnga na Bayisraele bápesa bambeka ya banyama na tempelo mpe bapaya bazalaki na mposa ya bilei na boumeli ya ntango oyo basengelaki kolekisa kuna. Yango wana, Mibeko ezalaki kopesa nzela na bapaya oyo bazalaki kouta mosika bámema mbongo mpo na kosomba “bangɔmbɛ, bampate ná bantaba” mpe biloko mosusu mikolo nyonso oyo bakolekisa na engumba wana. (Kolimbola Mibeko 14:24-26) Yango wana, bato ya mombongo ya Yerusaleme bazali kotɛka banyama to bandɛkɛ na kati ya lopango ya tempelo. Bato mosusu ya mombongo bazali kolyela bato na ndenge bazali kotya biloko ntalo mingi.
Likambo yango epesi Yesu nkanda, abwaki bambongo ya bibende ya baoyo bazali kosanze mbongo, abaloli bamesa na bango mpe abengani bato libándá. Na nsima, Yesu alobi boye: “Bólongola biloko oyo awa! Bótika kokómisa ndako ya Tata na ngai ndako ya mombongo!”—Yoane 2:16.
Ntango bayekoli ya Yesu bamoni makambo yango, bakanisi lisusu esakweli oyo elobaki mpo na Mwana ya Nzambe ete: “Molende mpo na ndako na yo ekolya ngai.” Kasi Bayuda batuni boye: “Elembo nini okolakisa biso, awa ozali kosala makambo oyo?” Yesu ayanoli bango ete: “Bóbuka tempelo oyo, mpe na mikolo misato nakotɛlɛmisa yango.”—Yoane 2:17-19; Nzembo 69:9.
Bayuda bakanisi ete Yesu azali kolobela tempelo ya solosolo ya Yerusaleme, yango wana batuni ete: “Tempelo oyo etongamaki mbula ntuku minei na motoba (46), mpe yo okotɛlɛmisa yango na mikolo misato?” (Yoane 2:20) Kasi, Yesu azali kolobela nde nzoto na ye moko lokola tempelo. Mbula misato na nsima, bayekoli ya Yesu bakanisaki lisusu maloba wana ntango asekwaki.


text:
Mouvement Anti Ahmadiyya en Islam
Lisano ya lingomba o kati ya Islam
Ekomami na Tahira Parwez
Ba Musulmans bazali kondima pe kosalela mateya ya Ntoma Muhammad (SAW) pamba te yende aza suka ya ba Ntoma ya solo, nzoka nde Qur’an eyebani ete ezali o kati ya mikanda misatu mwa suka uta epa ya Allah. Boyambi oyo okoyamba o libanda ya mateya ya Qur’an ekomema yo na nzela mabe. Islam lolenge moko na mangomba mususu ezuaki ba Ntoma ya lukuta kobanda ebandeli na yango. Pamba te basusu o kati na bango bazangaki mayele. Basusu bamonanaki batu ya masano o kati ya lingomba kolanda na maloba ya Allama Aqbal, bokomona yango o kati ya Makomi maye. Bomoyi na bango etali mingi na bomati ya Mullahisme kolandana Islam ya ba Kitani. Na kokanisa yango bisika nyoso, na ba clergé mingi mingi o tango bakonzi ya ba Musulmans ekweyaka. Musaylina, Sadjah, al-Aswad al-Ansi pe Tulayha bin Khuwaylid batu oyo bamitiaki bontoma na tango to mwa sima muke ya kowa Ntoma Muhammad (SAW). Bayebani na polele ete bazali ba kambi ya ridda pamba te bango babyaki bokonzi bua Médine po ete bakoka kotia makanisi na bango ya bonsomi ya bikolo to ya mboka.
Al-Aswad, « Mobongwami» ye azalaka mokambi ya liboso ya ridda o mboka Yémen. Ezali likambo ya kosolola koyeba soki azalaka musulman to te. Ye azalaki kobikola na koloba ete akobikolaka na kombo na Allah, akosalaka misala ya mulili lokola magie. O sima ya koboma Sahar, oyo azalaka mokonzi ya ekolo na bango, akati kingo ya ba yekoli mibale (Swahaba) ya Ntoma Muhammad (SAW) nde abeleli bonsomi naye. Bokonzi naye eumeli te esali kaka sanza mibale pamba te batu naye na mwasi ya Sahar oyo abalaki na makasi babomaki ye.
Musaylina (al-kazab) ye amilobelaki ete ye aza Ntoma na sima ya liwa ya Howda , nyoso wana po akokisa posa naye ya bokambi ya Banu Hanifa (630 AD). Ye apesaki ningisa losambo ezala misato, kokila ngizi (jeûne) pe apekisaki masanga (koswana!). Azali kondima kosekwisama. Baboyaki ye po na mokanda akomelaki Ntoma Muhammad (SAW) mubu 632 AD po na koluka kokobola bokonzi. Abubakar (RA) Calife ya yambo atindaki Khalid bin Walid (RA) na mapinga makasi nde esukisaki bomoyi naye na posa naye, abalaki mwasi na kombo Sadjah ya ekolo ya Tamim, mwasi oyo amibengaki Ntoma.
Ndenge moko na Al-Haruth bin Said ye pe amibengaki Ntoma na tangu ya bokambi ya Omayade Abd-al-Malik bin Marwan, ye azuwaki lislisi ya ndambo ya mapinga ya mokonzi ya mboka. Manso mazalaka na mubu 698 – 699 AD.
Imam Abu Hanifa ye andimaki makasi penza suka ya bo ntoma ya Prophète Muhammad (Khutum-e-nabuwat) nde apesaki ndingisa ete musulman nyoso oyo akondima ete kingandi azali Ntoma pe alakisi yango ye akozala mupengwi. Imam andimaki te kotika mutu ata moko te kolakisa to koteya ki ntoma ya lukuta na tango naye (699 – 767 AD).
Lolenge moko mubebisi Shiite na kombo al-Mkhtar bin Abi Ubayd yepe aye amibengaki Ntoma. Muhammad bin Sa’id (al-muslub) ye pe ayebanaki o kati ya batu mine babebisi baye ba bongolaka ba hadiths oyo Ntoma Muhammad (SAW) alobi: «Ngai na zali suka ya ba Ntoma ( Prophètes) Ntoma moko te akoya o sima na nga» nde mubebisi Muhammad bin Sa’id aakisi akoloba ete : « kaka soki Nzambe alingi akoki kotinda Ntoma mususu» ( oyo eza lukuta naye). Nzoka nde asalaki boye po ete akoka kozua nzela ya komibenga Ntoma. Abomamaki na ndingisa ya calife Abbasside Abu Jafar-al-Mansur.
Hashim bin al-Hakim oyo ayebanaki mingi na kombo ya al-Muqanna, ye pe lokola amibengaki Ntoma o mboka Khurasan o tango ya bokambi ya calife Abbasside al-Mahadi. Eyebani na polele ete o zuaki lisalisi o kati ya lboka ena. Nzambe nde bamokangaki ye pe bamobomaki o mubu 779 – 780 AD na sima ya bitumba ya makasi ya mapinga ya calife Mahmud bin al Faraj ye pe amibimisa o mboka Samara o mibu 849 – 850 AD. Ye abandaki komikua ete Sango Malamu Qur’an abandaki bongo kokitilaye o nzela ya Angelu Gabriel. Ye pe azuaki balandi bayike na mboka Samara na Bagdad. Nde babomaki ye na ningisa ya calife al-Mutawakkil. Mirza Ali Muhammad, ayebani mingi na kombo ya Bad (Ezipeli) abotamaki mubu 1819 AD akolaki o mboka Shiraz na Iran. Ye atangaki ti kino akokisaki mibuu zomi na mitanu (15 ans). Nasima, akotaki o musala ya mo mbongo ye na nook naye. Abalaki tango akokisaki mibuu tuku mibale na mibale (22 ans). Nde azuaki mwana kasi mwana awaki azal nano mwana muke. Omomesano ya bandeko ya eyamba ya Shiite, eyebani ete Imam wa bango oyo abombama babanda kozela ye o mubu 1260 hégire (1844 AD) nzoka nde mubu mwana nde ekokisi mibuu nkoto yoko ya kobunga naye. Bâb azalaka moyambi ya eyamba ya Shaykh’is ye azalaki na kondima ete Mutindami ya Nsambe na bango akoya noki. Tango Bâb amibengaki «Munoko ya Ndako(Porte) (Bâb)» yako kota epayi ya ba Imam zomi na mibale abakisaki makanisi mususu ; nde asepelisaki Shaykh’is pe ba batisi ye ba pesi ye kombo Babis. Nasima ya bapteme nde amibengi ete ye nde Imam oyo ba bandaki kozela (oyo abunga), nakolakisa ete kolanda na mateya ya Shaykh’is elakisi ete Imam a kofanda na Hurqalya ( esika ya bilili ya solo). Nzoka nde, boyeyi yaye ebandaki kozelama ya musuni te, kasi na lolenge mususu ya Hurqalya oyo ezali bongo kolakisa elongi ya solo ya Imam. Nasima na mikolo nde Mahdi ( Imam ya kobombana), akomaki komibenga Nuqtiyiula (elakisi Ntoma Muhammad SAW) ; pe po nakolinga kobebisa mokili nde aye koloba ete Qur’an na Sharia ya Islam eza lisusu na tina moko te. Nde Banganga Nzambe baye bosembo ya ba Shiite na ba Sunites banso bazalaki monoko moko bakati likambo ete Bâb akota boloko mbala na mbala pe abomamaki o mubu 1850.
Mirza Husayn Ali, Bahaullah ye azalaki moyokoli munene ya Bab, abotamaki o mubu 1871 o mboka Téhéran. Ye azalaki mwana ya yambo ya libota lia Mirza Abbas ya Nur, azalaki Ministre d’Etat. Ayokolaki o kati ya libota. Akangamaki o mubu 1852 pamba te asalisaki Babis pona koluka ko boma Shah. Bahaullah azuaki bokono makasi o kati ya boloko, epai wapi azuaki nzela ya ko kima o mboka Bagdad (pamba te balingaki b aboma ye) sima ya Mokonzi Moko ya mboka Russe kolobela ye. Banganga Nzambe ya Islam ya mboka Bagdad baboyaki Bahaullah na missala naye ti kino Mokonzi ya Mboka asengaki bakoka kobimisa Bahaulah na bayokomi naye ti o mboka Cpnstantinople na sima bakendeki o mboka Andrianople.
O tango ya mobembo, o mubu 1863, Bahaullah amibenga Ntoma, « le Promis (Ya elaka)» ( kolandana na Sango Malamu ya Bâb alobaka ete Bahaullah akozala Ntoma), andimama na lisanga ya Babis. Lelo bayebani na kombo ya Bahais . Lolenge moko lisanga moko ya muke ezalaki kokambama na leki naye na kombo Mirza Yahya, ye azali mokitani ya Bab . Ba Musulmans baboyaki kolanda bondimi bona bwa babebisi. Po na likambo lina, nde Mbula Matali ya mboka Turquie aboyaki Babis na Bahaibakoka kokota te o mboka Adrianople. Nde Bahauallh na bayambi naye bakimaki ti o mboka Akka (Acre), mboka oyo azalaka na Prison ( boloko) o mubu 1868 na mboka Palestine, otango wana nde Mirza Yahya na ba yambi naye bakendeki o mboka Chypre. Bahaullah akufaki o mubu 1892 atikaki bokonzi na mwana naye ya yambo o kombo Abdul Baha (Abbas Effendi). Yepe akufaki o mubu 1921. Shoghi Effendi yen de akamataki bokonzi ye pe akufaki o mubu 1957 atiki ebonga na mutu te. Mikolo oyo eyamba ya Bahai ezali kokambama na lingomba moko na kombo « Maison Universelle de Justice ».
Mirza Ghulam Ahmad ye abotama o mboka Qadiyan (Inde) o mubu 1830. Ye akola o kati ya ndako ya Banganga Nzambe ya Sunites na Shiites.
Asalaki mosala ya kalaka azalaki mutu ya mibale o kati ya Bureau ya Commissaire Adjoint o mboka Sialkot ye azangaki mumekano mbala misato po akoka komata grade, tango akweyi nde abongoli makanisi akeyi kosala mosala ya lingomba. Abandaki kokutana mingi na Révérand Butler, ye azalaki moko ya batu minene ya yamba ya ba christo, commissaire Adjoint ye nde asangisaki bango. Nasima nde Ghulam Ahmad atiki mosala ya lingomba pe azongaki o mboka Qadiyan na sima ya liwa ya Papa naye.
Nasima ya mibuu tuku mibale, ye azalaki koteya ete ye azali musantu, aye kobongola lingomba, pe azali mubateli ya bondimi. Tala lukuta naye ye alobaki azali Mahdi ya elaka, alobi lisusu azali Massiya ya elaka aye koloba lisusu ete azali Ntoma. Mwasi naye ya yambo na bana naye na ndambo ya ba musulmans baboyaki ye na lingomba naye, kasi batu mususu balandaki ye na bondimi naye ya sika. Nde azalaki koloba ete ba musulmans banso baye baboyi ye bazali ba pengwi (kafir). Po na makambo oyo, nde, ba musulmans na banganga nzambe bazui mukano mwana boyambamaki na ba musulmans ya molongo mubimba. Elobami ete Ahmad Ghulam akufaki muu 1908 na bokono ya pulupulu (choléra) sima ya kobela makasi bokono ya paralysie, diabète na liboma. Sima ya liwa naye, nde, bayokoli baye bakabwanaki biteni bibale, ba Qadianis na ba Lahoris.
Magisme (basangana na mangomba mususu Zoroastre, Judaisme, christianisme, Chaldéenne pe Sabéenne) bango banso babandaki (bazalaki) kokanga batu na bohumbu ya bondimi bwa bango ti kino Islam eye kofungula bango.
Mangomba ya Bahais na ya Ahmadiyya bango bazalaki makasi pona bozoba bwa ba Mullahisme pe basalisamaki na bulamatali ya ba ngeleza na tango ba musulmans bakomaki na botawu.
Références :
· Roohani Khazain Ekomami na Mirza Ghulam A. Qadiani
· Bahaullah and the New Era Ekomami na I.E Esslemont
· Qadianies and the Orthodox Muslims Ekomami na Iqbal
· Jhootey Nabi-False Prophets Ekomami na Rafiq Dilawari
· Talbess-e-iblees Ekomami na Rafiq Dilawari
Mouvement Anti Ahmadiyya en Islam
Dr Syed Rashid Ali
PO BOX 11560 Dibba, Al Fujairah. U.A.E
E-mail: rasyed@emirates.net.ae/alhafeez.org/rashd


text:
BOMOI YA BAKRISTO
Sepeláká na mosala ya kosakola nsango malamu
Ekómelá yo naino te omona ete ezali mpasi kosakola? Esí ekómelá biso nyonso. Mpo na nini? Mbala mosusu mpo bato baboyaka nsango na biso to balingaka biso te to tobangaka kosolola na bato oyo toyebi te. Na ntembe te, makambo yango ekoki kosilisa biso esengo. Atako bongo, tosambelaka Nzambe ya esengo oyo alingaka ete tósalela ye na esengo. (Nz 100:2; 1Ti 1:11) Wapi bantina misato ya kosepela na mosala ya kosakola?
Ya liboso, tosakolaka nsango ya elikya. Atako lelo oyo elikya ya bato ekómi kosila, tokoki kotondisa mitema na bango na elikya na “nsango malamu ya eloko moko ya malamu koleka.” (Yis 52:7) Kasi nsango malamu ya Bokonzi ya Nzambe ekoki mpe kopesa biso esengo mingi. Liboso ya kobima na mosala ya kosakola, kanisáká na mapamboli oyo Bokonzi ya Nzambe ekomemela bato.
Ya mibale, nsango malamu oyo tosakolaka esalisaka bato ezala na nzoto to na elimo. Esalisaka bango bátika bizaleli oyo ekoki kobebisa nzoto na bango mpe bázwa elikya ya bomoi ya seko. (Yis 48:17, 18; Ro 1:16) Tokoki kotalela mosala na biso lokola mosala ya koluka mpe kobikisa bato. Atako bato mosusu balingaka te tóbikisa bango, tokobaka koluka baoyo bazali na mposa na yango.
Ya misato, oyo eleki ntina ezali ete mosala na biso ya kosakola ekumisaka Yehova. Azwaka mpenza na motuya mosala na biso ya kosakola. (Yis 43:10; Ebr 6:10) Lisusu, apesaka biso elimo santu na ye mpo tókokisa mosala yango. Na yango, bondeláká Yehova apesa yo esengo, moko ya bizaleli ya mbuma ya elimo santu. (Ga 5:22) Na lisalisi na yango, tokoki kolonga mitungisi mpe kosakola na mpiko. (Mis 4:31) Boye, ata soki bato ya teritware na biso baboyi to bandimi koyoka, tokozala na esengo ya kosala mosala na biso ya kosakola.
LAKISÁ VIDEO KOYEKOLA NÁ KOMANYOLA ESALISI NGAI NAZONGELA ESENGO, MPE NA NSIMA BÓYANOLA NA MITUNA OYO:
Mpo na nini boyekoli na biso moko esengeli kozala na esika ya liboso ata soki tolekisaka ntango mingi na kosakola sanza na sanza?
Na makambo nini tosengeli komekola Maria?
Ntango nini otyá mpo na komanyola Liloba ya Nzambe?
Nini esepelisaka yo ntango osakolaka nsango malamu?


text:
Bimonaneli oyo Zekaria amonaki etali yo na nini?
“Bózongela ngai, . . . mpe ngai nakozongela bino.”—ZEKARIA 1:3.
NZEMBO: 120, 117
1-3. (a) Ntango Zekaria akómaki mosakoli makambo ezalaki ndenge nini mpo na basaleli ya Yehova? (b) Mpo na nini Yehova asɛngaki basaleli na ye bázongela ye?
MOSAKOLI Zekaria amonaki makambo ya kokamwa na bimonaneli na ye. Amonaki rulo moko ezali kopumbwa, mwasi moko na kati ya nzungu, mpe basi mibale bazali kopɛpa mapapu na bango oyo ezalaki lokola mapapu ya nkɔngi (cigogne). (Zekaria 5:1, 7-9) Mpo na nini Yehova amonisaki mosakoli na ye makambo yango ya kokamwa? Na ntango wana makambo ezalaki ndenge nini na Yisraele? Mpe ndenge nini bimonaneli yango ekoki kosalisa biso lelo?
2 Na mobu 537 L.T.B., basaleli ya Yehova bazalaki na esengo makasi. Bautaki kobima na boombo na Babilone epai basalaki mbula 70! Bazalaki na esengo ya kozonga na Yerusaleme mpo na kotonga lisusu tempelo mpe kosambela Yehova kuna. Mbula moko na nsima, Bayisraele batyaki moboko ya tempelo. Bato basepelaki mingi mpe bazalaki “koganga na koganga moko makasi, mpe makɛlɛlɛ ezalaki koyokana mosika mpenza.” (Ezera 3:10-13) Kasi banguna batɛmɛlaki bango makasi mpo bátika mosala ya kotonga. Bayisraele balɛmbaki nzoto mingi mpe batikaki kotonga tempelo. Bamipesaki na kotonga bandako na bango moko mpe kosala bilanga na bango. Mbula 16 elekaki, kasi basilisaki kaka kotonga tempelo ya Yehova te. Esengelaki koyebisa lisusu bato ete bázongela Yehova mpe bátika koluka bolamu na bango moko. Yehova alingaki ete básambela ye na molende mpe na mpiko.
3 Yango wana na mobu 520, Yehova atindaki mosakoli Zekaria asalisa bato bákanisa lisusu ntina oyo alongolaki bango na boombo na Babilone. Likambo ya kokamwa, nkombo Zekaria elimboli “Yehova abosani te.” Atako Bayisraele babosanaki makambo oyo Yehova asalaki mpo na bango, Yehova abosanaki bango te. (Tángá Zekaria 1:3, 4.) Yehova alakaki ete akosalisa bango mpo na kozongisa losambo ya pɛto. Kasi akebisaki bango mpe ete akondima losambo na bango kaka soki bapesi ye oyo eleki malamu. Tólobela emonaneli ya motoba mpe ya nsambo oyo Zekaria amonaki. Tokoyeba ndenge Yehova alendisaki Bayisraele mpe ndenge bimonaneli yango mibale ekoki kosalisa biso lelo.
ETUMBU YA NZAMBE MPO NA BATO OYO BAYIBAKA
4. (a) Zekaria amonaki nini na emonaneli ya motoba? (b) Mpe mpo na nini bakomaki makambo na ngámbo nyonso mibale ya rulo yango? (Talá elilingi ya ebandeli 1.)
4 Zekaria mokapo 5 ebandi na emonaneli moko ya kokamwa. (Tángá Zekaria 5:1, 2.) Zekaria amonaki rulo moko ezali kopumbwa na likoló. Rulo yango ezalaki mɛtrɛ 9 na molai mpe mɛtrɛ 4 ná ndambo na monene. Ezalaki ya kofungwama, bakomá nsango moko na kati. (Zekaria 5:3) Ezalaki nsango ya lisambisi moko monene. Na ntango ya kala, mbala mingi bato bazalaki kokoma kaka na ngámbo moko ya rulo. Kasi, nsango wana ezalaki na ntina mingi yango wana ekomamaki na ngámbo nyonso mibale ya rulo.
5, 6. Ndenge nini Yehova atalelaka lolenge nyonso ya moyibi?
5 Tángá Zekaria 5:3, 4. Bato nyonso bakozongisa monɔkɔ epai ya Nzambe mpo na misala na bango. Ezali bongo mingimingi mpo na basaleli ya solo ya Yehova, mpo bazali komema nkombo na ye. Balingaka ye mpe bayebi ete koyiba efingisaka nkombo na ye. (Masese 30:8, 9) Bato mosusu bakoki kokanisa ete koyiba ezali mabe te soki esengeli kosala yango. Nzokande, ata soki tokanisi ete esengeli kosala yango, moto oyo ayibi amonisi ete mposa na ye ya lokoso ezali na ntina mingi koleka Yehova, nkombo na ye, mpe mibeko na ye.
6 Zekaria 5:3, 4 elobi ete elakeli mabe “ekokɔta mpenza na ndako ya moyibi,” mpe “ekofanda mpenza na kati ya ndako na ye mpe ekosilisa yango nyɛɛ.” Na yango, Yehova akoki kobimisa polele mpe kosambisa likambo nyonso ya mabe oyo ezali kosalema kati ya basaleli na ye. Ata soki moto ayibi mpe likambo yango eyebani te epai ya bakonzi ya Leta, bakonzi ya mosala na ye, bankulutu, to mpe baboti, Yehova ayebi. Akosala ete lolenge nyonso ya moyibi ebima polele. (Baebre 4:13) Ezali esengo mpenza kozala na lisangá ya bandeko oyo basalaka makasi ya kozala sembo “na makambo nyonso”!—Baebre 13:18.
7. Tokoki kosala nini mpo na kokima elakeli mabe ya rulo oyo ezalaki kopumbwa?
7 Lolenge nyonso ya moyibi esalaka Yehova mabe. Ezali lokumu monene ndenge toyebi mitinda ya Yehova na oyo etali mabe ná malamu mpe ndenge tozali na bomoi oyo efingisaka nkombo na ye te. Soki tozali kosala bongo, tokozwa te etumbu oyo Yehova akopesa bato oyo babukaka mibeko na ye.
KOKISÁKÁ MALOBA NA YO “MOKOLO NA MOKOLO”
8-10. (a) Kolapa ndai elimboli nini? (b) Ndai nini Mokonzi Zidikiya akokisaki te?
8 Rulo oyo ezalaki kopumbwa ezalaki mpe na nsango ya likebisi mpo na baoyo balapaka ‘ndai ya lokuta na nkombo ya Nzambe.’ (Zekaria 5:4) Kolapa ndai elimboli kondima ete likambo moko ezali solo, to kolaka ete tokosala to tokosala te likambo moko boye.
9 Kolapa ndai na nkombo ya Yehova ezali likambo ya kozwa na lisɛki ata moke te. Makambo oyo ekómelaki Zidikiya, mokonzi ya nsuka oyo ayangelaki na Yerusaleme, emonisi yango. Zidikiya alapaki ndai na nkombo ya Yehova ete akomitika epai ya mokonzi ya Babilone. Kasi, Zidikiya akokisaki maloba na ye te. Na yango, Yehova alobaki: “Na mboka ya mokonzi oyo atyaki mokonzi moto oyo atyolaki ndai na ye mpe oyo abukaki kondimana na ye, na mboka na ye, na kati ya Babilone, nde akokufa.”—Ezekiele 17:16.
10 Mokonzi Zidikiya alapaki ndai na nkombo ya Nzambe, mpe Yehova azelaki ete akokisa yango. (2 Ntango 36:13) Kasi, Zidikiya atosaki elaka na ye te mpe asɛngaki Ezipito esalisa ye mpo alongwa na boombo ya Babilone. Kasi, Ezipito ekokaki kosalisa ye te.—Ezekiele 17:11-15, 17, 18.
11, 12. (a) Elaka nini ya ntina mingi oyo tokoki kosala? (b) Na bomoi na biso ya mokolo na mokolo, ndenge nini tokoki komonisa ete tomipesá na Nzambe?
11 Likambo oyo ekómelaki Zidikiya ezali koteya biso ete Yehova ayokaka bilaka oyo tosalaka. Mpo na kosepelisa ye, tosengeli kokokisaka bilaka na biso. (Nzembo 76:11) Elaka ya ntina koleka oyo tokoki kosala ezali komipesa na biso epai ya Yehova. Ntango tomipesaki na Nzambe, tolakaki ye ete tokosalela ye ata soki likambo nini ekómeli biso na bomoi.
12 Ndenge nini tokoki kokokisa elaka na biso epai ya Yehova? Tosengeli kokokisa yango “mokolo na mokolo,” ezala na komekama ya minene to ya mike. Ndenge oyo tosalaka soki tomekami nde emonisaka soki boyokani na biso na Yehova ezali mpenza makasi. (Nzembo 61:8) Na ndakisa, okosala nini soki moto moko na mosala to na kelasi abandi kolula yo? Okoboya atyela yo likebi ndenge wana mpo omonisa ete olingi kotosa Yehova? (Masese 23:26) Soki na libota na bino kaka yo moko nde osambelaka Yehova, osɛngaka ye asalisa yo okoba kosala makambo lokola mokristo? Ata soki okutani na likambo nini, obondelaka Yehova mikolo nyonso mpo na kopesa ye matɔndi ndenge alingaka biso mpe atambwisaka biso? Otángaka Biblia mokolo na mokolo? Ntango tomipesaki na Yehova, tolakaki ye ete tokobanda kosala makambo yango. Ntango totosaka Yehova mpe topesaka ye oyo eleki malamu, tomonisaka ye ete tolingaka ye mpe ete tozali bato na ye. Soki tozali na bomoi ezali mpo tósambela Yehova. Mpe lokola tozali sembo epai ya Yehova, alaki biso bomoi ya malamu na mikolo ezali koya.—Kolimbola Mibeko 10:12, 13.
13. Emonaneli ya motoba oyo Zekaria amonaki eteyi biso nini?
13 Emonaneli ya motoba oyo Zekaria amonaki esalisi biso tóyeba ete soki tolingaka Yehova tosengeli koyiba te mpe tosengeli kokokisa bilaka oyo topesaki. Tomoni mpe ete atako Bayisraele basalaki mabunga mingi, Yehova akokisaki elaka na ye mpe asundolaki bango te. Ayebaki ete bazalaki na mokakatano monene mpo banguna bazingaki bango. Ndakisa ya Yehova eteyi biso ete tosengeli kokokisaka bilaka oyo topesi. Mpe tótya motema ete akosalisa biso tókokisa yango. Mpo na kosalisa biso, apesi biso elikya mpo na mikolo ezali koya. Mosika te, akolongola mabe nyonso na mabele. Emonaneli oyo Zekaria amonaki na nsima emonisi elikya yango.
YEHOVA AKOLONGOLA MABE
14, 15. (a) Zekaria amonaki nini na emonaneli ya nsambo? (Talá elilingi ya ebandeli 2.) (b) Mwasi oyo azalaki na kati ya nzungu azali elilingi ya nini, mpe mpo na nini anzelu azipaki nzungu yango?
14 Ntango Zekaria amonaki rulo oyo ezalaki kopumbwa, na nsima anzelu ayebisaki ye: “Tombolá miso.” Na emonaneli yango ya nsambo, Zekaria amonaki nzungu moko oyo bazalaki kobenga “efa.” (Tángá Zekaria 5:5-8.) Nzungu yango ezalaki na ezipeli ya zolongano ya mondɔlu. Ntango ezipeli yango efungwamaki, Zekaria amonaki “mwasi moko boye afandi na kati.” Anzelu ayebisaki Zekaria ete mwasi yango ezali “Mabe.” Kanisá nsɔmɔ oyo Zekaria ayokaki ntango mwasi yango alingaki kobima na nzungu! Kasi, anzelu azongisaki mwasi yango nokinoki na kati mpe akangaki nzungu yango na ezipeli na yango ya kilo. Emonaneli yango elimboli nini?
15 Emonaneli yango ezali kotinda biso tóndima ete Yehova akotika te mabe ezala na kati ya basaleli na ye. Soki Yehova amoni likambo moko ya mabe, akosala nokinoki mpo na kolongola yango. (1 Bakorinti 5:13) Anzelu amonisaki yango ntango akangaki nzungu wana mbala moko na ezipeli ya kilo.
16. (a) Nini ekómelaki nzungu yango? (Talá elilingi ya ebandeli 3.) (b) Epai wapi basi oyo bazalaki na mapapu bamemaki nzungu?
16 Na nsima, Zekaria amonaki basi mibale oyo bazalaki na mapapu minene lokola mapapu ya nkɔngi. (Tángá Zekaria 5:9-11.) Basi yango bakokanaki ata moke te na mwasi mabe oyo azalaki na kati ya nzungu. Na mapapu na bango ya minene, batombolaki nzungu ná “Mabe” na kati mpe bapumbwaki na yango. Bamemaki yango wapi? Bamemaki Mabe na “mokili ya Shinare,” elingi koloba Babilone. Mpo na nini bamemaki yango kuna?
17, 18. (a) Mpo na nini Babilone nde esika ebongaki mpenza mpo na “Mabe”? (b) Ozali na ekateli ya kosala nini?
17 Bayisraele ya mikolo ya Zekaria bayebaki ntina oyo ebongaki bámema “Mabe” na Babilone. Bayebaki ete engumba yango ya mabe etondaki na pite mpe losambo ya lokuta. Zekaria ná Bayuda mosusu oyo bafandaki kuna bazalaki kobunda mpenza mokolo na mokolo mpo bákwea na losambo ya lokuta te. Na yango, eteni wana ya emonaneli emonisaki ete Yehova akobatela losambo na ye pɛto.
18 Emonaneli yango ekundwelaki mpe Bayuda ete bango mpe bazalaki na mokumba ya kobatela losambo na bango pɛto. Mabe ekoki kozala na esika te mpe ekozala na esika te na kati ya basaleli ya Nzambe. Lelo oyo, Yehova atye biso na ebongiseli na ye ya pɛto, esika tomonaka bolingo na ye mpe libateli na ye. Mokomoko na biso azali na mokumba ya kobatela yango pɛto. Mabe esengeli kozala te na kati ya basaleli ya Yehova.
BATO YA PƐTO BAZALI KOKUMISA YEHOVA
19. Bimonaneli ya kokamwa oyo Zekaria azwaki elimboli nini mpo na biso lelo?
19 Emonaneli ya motoba mpe ya nsambo oyo Zekaria amonaki ezali likebisi monene mpo na bato oyo basalaka makambo ya mabe. Yehova akotika te mabe ekoba. Lokola tozali basaleli na ye, tosengeli koyina oyo ezali mabe. Bimonaneli yango emonisi mpe ete soki tozali kosala makasi mpo tósepelisa Tata na biso ya bolingo, akolakela biso mabe te, kasi akobatela biso mpe akopambola biso. Ata soki ezali mpasi kotikala pɛto na mokili oyo ya mabe, Yehova akoki kosalisa biso tólonga! Kasi, ndenge nini toyebi ete losambo ya solo ekotikala libela na libela? Awa tozali kopusana na bolɔzi monene, nini ezali kondimisa biso ete Yehova akobatela ebongiseli na ye? Tokolobela mituna yango na lisolo elandi.


text:
LINƆ́NGI YA MOSƐNZƐLI Sanza ya Janvier 2013 | Osengeli kobanga nsuka ya mokili?
Na kotalela oyo Biblia elobi, “nsuka ya mokili” ezali nini?
Epai ya batángi
Kobanda na nimero oyo, toponi masolo mosusu ya zulunalo oyo ekobanda kobima kaka na Internet. Tángá makambo mosusu oyo emonisi ntina ya mbongwana yango.
ELOBELI TITRE YA EZIPELI
Nsuka ya mokili ezali kobangisa, kosepelisa to kolɛmbisa?
Makambo oyo Biblia elobi mpenza mpo na nsuka ya mokili ekoki kokamwisa yo.
KOKÓMA MONINGA YA NZAMBE
“Omonisi yango bana mike”
Talá ndenge oyo tokoki komona solo na ntina etali Nzambe na Biblia.
BIBLIA EBONGOLAKA BATO
“Nazwi sikoyo bonsomi ya solosolo”
Talá ndenge oyo Biblia esalisaki elenge mobali moko atika komɛla makaya mpe komɛla mingi badrɔgɛ mpe masanga.
MEKOLÁ KONDIMA NA BANGO
“Atako akufá, azali naino koloba”
Talá ntina misato oyo Abele azalaki kondimela Mozalisi ya bolingo.
Biyano na mituna ya Biblia
Nkombo ya Nzambe ezali nini, mpe mpo na nini tosengeli kosalelaka yango?
Makambo mosusu
Pesá “matɔndi” to “mersi”
Baboti, bóteya bana na bino báyeba ntina ya kopesa matɔndi to mersi ntango bazali naino mike mpenza.


text:
BIBLIA EBONGOLAKA BATO
Solo ya Biblia ekokisaki mposa makasi nazalaki na yango ya kozwa biyano
ABOTAMAKI NA: 1987
EKÓLO: AZERBAÏDJAN
BOMOI NA YE YA KALA: TATA AZALAKI MIZILMA MPE MAMA MOYUDA
NDENGE NAZALAKI:
Nabotamá na Baku, na ekólo Azerbaïdjan; nazali mwana ya nsuka na libota ya bana mibale. Tata azalaki mizilma mpe mama Moyuda. Baboti na ngai balinganaki makasi mpe bandimaki moto na moto azala na lingomba na ye. Mama azalaki kosalisa tata ntango azalaki kosala karɛme na eleko ya Ramadan, mpe tata azalaki kosalisa mama ntango azalaki kosala fɛti ya pasika. Tozalaki na Coran, Torah mpe Biblia na ndako.
Nazalaki komibenga mizilma. Atako nazalaki kondima ete Nzambe azalaka, nazalaki na makambo oyo ezalaki kotungisa ngai. Nazalaki komituna: ‘Mpo na nini Nzambe akelaki bato, mpe mpo na nini mpenza moto akoki konyokwama bomoi na ye mobimba bongo na nsima akende konyokwama libela na lifelo?’ Lokola bato balobaka ete makambo nyonso oyo esalemaka ezali mokano ya Nzambe, nazalaki komituna boye: ‘Nzambe abimiselaka bato bampasi mpe na nsima asepelaka kotala ndenge bazali konyokwama?’
Ntango nazalaki na mbula 12, nakómaki kosala namaz; mabondeli mitano oyo bamizilma basalaka mokolo na mokolo. Na ntango wana, tata akɔtisaki ngai ná yaya na eteyelo ya Bayuda. Kuna, bazalaki mpe kolakisa biso monɔkɔ ya Ebre mpe mimeseno oyo ezalaki na Torah. Mikolo nyonso liboso tóbanda kelasi, tozalaki kosambela na kolanda mimeseno ya Bayuda. Yango wana, na ntɔngɔ nazalaki kosala namaz na ndako mpe na kelasi nazalaki kosangana na mabondeli ya Bayuda.
Nazalaki mpenza na mposa ya kozwa biyano oyo ebongi na mituna na ngai. Nazalaki mbala na mbala kotuna barabi na eteyelo boye: “Mpo na nini Nzambe akelaki bato? Ndenge nini Nzambe ataleka tata na ngai, oyo azali mizilma? Azali moto malamu, boye, mpo na nini batalelaka ye ete azali mbindo? Mpo na nini Nzambe akelaki ye?” Mwa biyano oyo bapesaki ngai ezalaki na nzela te.
NDENGE BIBLIA EBONGOLI NGAI:
Natikaki kondimela Nzambe na 2002. Toutaki kolongwa na mboka na biso mpe tokendaki kofanda na Allemagne; kaka pɔsɔ moko na nsima, tata abɛlaki maladi na bɔɔngɔ mpe azalaki komiyeba te. Banda bambula mingi nazalaki kobondela Nzambe mpo libota na biso ezala malamu mpe na nzoto kolɔngɔnɔ. Lokola nandimaki mpenza ete kaka Mozwi-ya-Nguya-Nyonso nde azali na nguya likoló ya bomoi mpe liwa, nazalaki kobondela ye mikolo nyonso mpo na bomoi ya tata na ngai. Nakanisaki ete ‘ezali likambo moke mpo na Nzambe akokisa mposa makasi oyo mwa mwana moke ya mwasi azalaki na yango.’ Natyaki mpenza motema ete akokokisa mposa na ngai. Kasi tata akufaki.
Lokola namonaki ete Nzambe akokisi mposa na ngai te, nalɛmbaki nzoto. Nakanisaki ete ‘mbala mosusu nazalaki kobondela mabe to Nzambe nde azalaka te.’ Nazokaki mpota na motema mpe nazalaki kokoka kosala lisusu namaz te. Mangomba mosusu ezalaki na ntina te mpo na ngai, yango wana namonaki ete Nzambe azalaka te.
Sanza motoba na nsima, Batatoli ya Yehova bayaki na ndako na biso. Lokola tozalaki kozwa bakristo na valɛrɛ te, ngai ná yaya tolingaki komonisa bango na limemya nyonso ete bazalaki na libunga. Totunaki bango boye: “Mpo na nini bakristo basambelaka Yesu, ekulusu, Maria, mpe bikeko mosusu nzokande Mibeko Zomi epekisi yango?” Batatoli yango balakisaki biso na Biblia makambo oyo endimisaki mpenza ete bakristo ya solo basengeli kosambela bikeko te mpe kobondela kaka Nzambe. Yango ekamwisaki ngai.
Na nsima, totunaki boye: “Bongo liteya ya Bosato? Soki Yesu azali Nzambe, ndenge nini akokaki kozala na bomoi awa na mabele mpe bato báboma ye?” Bayanolaki mpe na motuna yango na Biblia mpe balimbolaki ete Yesu azalaki Nzambe te, akokanaki mpe na ye te. Batatoli balobaki ete yango nde ntina oyo bandimaka liteya ya Bosato te. Nakamwaki mpe namitunaki na motema soki ‘bazali bakristo ya ndenge nini.’
Ata bongo, nazalaki kaka na mposa ya koyeba ntina oyo bato bakufaka mpe mpo na nini Nzambe atiki bampasi ezala. Batatoli balakisaki ngai buku Boyebi oyo ezali komema na bomoi ya seko, * oyo ezalaki na mikapo oyo epesaki biyano na mituna na ngai. Bakómaki mbala moko koyekolisa ngai Biblia.
Mbala nyonso oyo tozalaki koyekola, nazalaki kozwa biyano ya Biblia na mituna na ngai. Nayaki koyeba ete nkombo ya Nzambe ezali Yehova. (Nzembo 83:18) Ezaleli na ye oyo eleki monene ezali bolingo. (1 Yoane 4:8) Akelaki bato mpo alingaki kokabola likabo ya bomoi elongo na bango. Nayaki koyeba ete atako Nzambe atikaka makambo ya kozanga bosembo, ayinaka yango mpe mosika te akolongola yango mpo na libela. Nayebaki ete botomboki ya Adama ná Eva ememelá bato mpasi. (Baroma 5:12) Moko ya bampasi yango ezali liwa ya moto oyo olingaka mingi, na ndakisa liwa ya tata na ngai. Kasi, Nzambe akolongola makambo ya mpasi ndenge wana na mokili ya sika oyo ezali koya, epai bakufi bakozonga lisusu na bomoi.—Misala 24:15.
Solo ya Biblia ekokisaki mposa makasi nazalaki na yango ya kozwa biyano. Nazongelaki kondima Nzambe. Ntango nakómaki koyeba Batatoli ya Yehova malamu koleka, namonaki ete bazali libota ya bandeko ya mokili mobimba. Bomoko mpe bolingo na bango ekamwisaki ngai. (Yoane 13:34, 35) Makambo oyo nayekolaki na ntina na Yehova etindaki ngai nalinga kosalela ye, yango wana nazwaki ekateli ya kokóma Motatoli ya Yehova. Nazwaki batisimo na mokolo ya 8/01/2005.
MATOMBA OYO NAZWI:
Biyano oyo ebongi ya Biblia ebongisaki ndenge na ngai ya kotalela bomoi. Bandimbola ya malamu mpenza oyo nazwaki na Liloba ya Nzambe epesi ngai kimya ya motema. Elikya ya komona lisusu tata na ngai na lisekwa ndenge Liloba ya Nzambe elaki, ebɔndisaka mpe epesaka ngai esengo mpenza.—Yoane 5:28, 29.
Esali sikoyo mbula 6 banda nabalá Jonathan, mobali malamu oyo abangaka Nzambe. Ngai ná ye toyekoli ete solo na ntina na Nzambe ebongi, ezali pɛtɛɛ mpe ezali eloko moko ya motuya mpenza. Yango wana, tosepelaka koyebisa basusu mateya mpe elikya kitoko oyo tozali na yango. Lelo oyo, nayebi ete Batatoli ya Yehova bazali mpenza bakristo ya solo.
^ par. 15 Ebimisami na Batatoli ya Yehova, kasi sikoyo ebimaka lisusu te.